Parents, Sila Ambil Perhatian! Ini 9 Tip TIDAK Tertinggal Anak Dalam Kereta

Tiada ibu bapa yang sengaja meninggalkan anak di dalam kereta. Namun, adakala akibat kepenatan dalam melakukan tugasan harian, kita alpa. Bagaimana untuk elakkan daripada terlupa si manja dalam kereta?

Terlupa si manja dalam kereta

Kita pernah dikejutkan dengan
berita kematian seorang bayi berusia 9 bulan dalam kereta
 milik bapanya yang diletakkan di tempat letak kereta sebuah premis.

Nasib malang menimpa bayi tersebut kerana bapa terlupa bahawa mangsa masih berada di dalam kenderaan.

Kejadian hanya disedari bapa mangsa apabila dia hendak keluar dari pejabat untuk makan lebih kurang jam 1 tengah hari. Mangsa sepatutnya
 dihantar ke pusat jagaan bayi
terlebih dahulu sebelum bapanya pergi ke tempat kerja.

Penulis percaya pasti akan ada netizen yang akan menuding jari kepada bapa mangsa.

Menyalahkan itu dan ini kepadanya seperti “Perkara seperti itu pun boleh lupa ke? Anak kot” atau “Takkan tak perasan anak dalam kereta” dan sebagainya.

Boleh berlaku kepada sesiapa

Ya, betul anda boleh mengatakan apa sahaja yang anda mahu.

Bukan penulis mahu menyebelahi si bapa atau mana-mana pihak. Namun hakikatnya perkara seperti ini boleh berlaku kepada sesiapa sahaja. Percayalah sesiapa sahaja boleh mengalaminya.

Tanyalah kepada mana-mana
 ibu bapa yang menyayangi anak-anaknya
, adakah mereka sanggup untuk membiarkan anak mereka secara sengaja di dalam kereta?

Pastinya tidak akan ada seorang pun ibu atau bapa yang sangggup.
Ada masa
, kepenatan yang dilalui membuatkan kita terlupa
tentang perkara penting.

Takkan anda tidak pernah terlupa mengenai sesuatu perkara apabila anda dalam keadaan kelesuan dan tidak cukup rehat?

Memang betul, kita sedang bercakap mengenai nyawa seorang anak. Tetapi siapa kita untuk menidakkan ketentuan takdir Tuhan? Yang pastinya di sini, tiada
ibu bapa yang kasihkan anak-anaknya
 sanggup menyeksa mereka.

9 tip untuk sentiasa ingat anak dalam kereta

Mencegah sesuatu itu pastinya lebih baik, bukan?

Jadi penulis ingin kongsikan 9 tip untuk mengelakkan sebarang kejadian terlupakan anak dalam kereta daripada berlaku kepada sesiapa pun:

 Peka perubahan rutin

Apabila kita sudah terbiasa dengan sesuatu rutin, kita selalu terlupa jika terdapat perkara lain yang perlu dilakukan.

Ia merupakan antara punca utama mengapa kejadian tertinggal anak dalam kenderaan sering berlaku.

Maka ibu bapa perlu lebih peka dengan sebarang perubahan rutin. Lebih-lebih lagi jika tanggungjawab menghantar anak ke pusat asuhan digalas oleh
pasangan
 anda.

 Letakkan barang anak

 Anak di kerusi keselamatan
pada tempat duduk penumpang belakang?

Disarankan untuk meletakkan sesuatu barangan milik anak, seperti beg pakaian,
mainan
 atau apa sahaja kepunyaan anak di tempat duduk penumpang hadapan.

Ia adalah untuk membuatkan anda mengingati bahawa anak anda berada bersama anda.

 Tinggalkan barangan yang ada

Tip lain yang boleh membantu untuk tidak terlupa si manja di tempat duduk penumpang belakang, letakkan barangan kepunyaan anda seperti beg duit atau beg tangan di sana.

Jadi apabila anda ingin mengambil kembali barang, sudah tentu anda akan ternampak si kecil yang masih berada di tempat duduknya.

 Kedudukan kerusi keselamatan anak

Jika sebelum ini anda meletakkan posisi kerusi keselamatan anak pada bahagian belakang pemandu, anda boleh mengubah kedudukannya.

Letakkan pada bahagian tengah di mana anda akan lebih mudah melihatnya.

Meletakkan kerusi keselamatan anak di tempat duduk penumpang hadapan juga boleh dijadikan pilihan. Tetapi pastinya anda perlu tahu posisi yang selamat mengikut usia si kecil.

 Bantuan daripada pengasuh

Anda juga boleh meminta bantuan pengasuh untuk menghubungi anda sekiranya anda tidak menghantar anak anda seperti biasa.

 Sentiasa memeriksa kereta

Ia mungkin tindakan jarang dibuat. Namun bermula daripada hari ini anda perlu mengamalkannya.

Sentiasa memeriksa kereta sebelum menguncinya dan jadikanlah ia perbuatan yang dilakukan setiap masa.

 Meletakkan sebarang nota

Mungkin tip ini agak leceh kerana perlu menulis nota sebagainya.

Walau bagaimanapun, apalah sangat rasa leceh tersebut kalau hendak dibandingkan dengan nyawa si kecil. Sudah tentu ia lebih bernilai dan tidak akan dapat ditukar ganti.

Tulis sebarang nota pada
sticky note
 seperti
ANAK DI BELAKANG
 dan lekatkan pada stereng atau papan pemuka (
dashboard
) agar anda tidak terlupa.

Leceh tetapi boleh membantu menyelamatkan nyawa.

 Panggilan telefon atau set alarm di kalendar

Ini mungkin cara yang leceh tetapi berkesan. Anda boleh setkan peringatan di aplikasi kalendar telefon pintar. Jangan lupa untuk meletakkan penggera untuk mengingatkan.

Selain itu, mintalah bantuan pasangan untuk menghubungi anda pada waktu tertentu bagi mengingatkan tentang si kecil.

 Apps di waze

Anda pengguna aplikasi
Waze?
Ada
 fungsi khusus yang dinamakan
Child Reminder.
Gunakan aplikasi ini walaupun mungkin anda sudah mengetahui selok-belok jalan yang perlu dilalui.

Apabila anda tiba ke destinasi, notifikasi
Child Reminder
 akan dikeluarkan. Ia juga boleh dianggap cara berkesan untuk mengelak daripada tertinggal si kecil dalam kenderaan.

Akhir kata

Terlupa boleh berlaku kepada sesiapa, tetapi kita boleh mencegahnya, bukan? Semoga perkongsian tip di atas dapat membantu ibu bapa daripada terlupakan anak dalam kereta.


Kombinasi Tiga Ubat Efektif Dalam Merawat Cystic Fibrosis

Satu kajian fasa tiga mendapati kombinasi tiga jenis ubat berjaya menambah baik fungsi paru-paru dan mengurangkan simptom cystic fibrosis (CF) dalam pesakit yang mempunyai satu salinan mutasi genetik lazim untuk penyakit ini.

Cystic fibrosis sekilas pandang

Cystic fibrosis adalah sejenis penyakit kronik progresif yang lazimnya menyebabkan kematian pramatang dalam kalangan kanak dan juga golongan belia. Penyakit genetik ini menjejaskan sistem respiratori dan juga sistem penghadaman penghidap. Selain itu, kelenjar peluh dan juga
sistem reproduktif
 penghidap turut terjejas.

“Walaupun terdapat ribuan jenis mutasi genetik yang menyebabkan penyakit ini boleh berlaku, hampir 90% daripadanya akan mempunyai sekurang-kurangnya satu salinan mutasi yang paling lazim – mutasi di alel Phe508del CFTR,” kata Dr Dr Raksha Jain, Profesor Madya di Jabatan Perubatan Dalaman UT Southwestern Medical Center.

Sekitar 80,000 individu di seluruh dunia mempunyai mutasi dalam protein cystic fibrosis transmembrane conductance regulator (CFTR) mereka. Seseorang itu akan mewarisi satu gen daripada ibu dan bapa mereka yang mengkod protein CTFR.

Menyasarkan mutasi genetik yang paling lazim

Awal tahun ini, Persatuan Makanan dan Ubat Amerika Syarikat (FDA) telah meluluskan terapi kombinasi tersebut berdasarkan kajian antarabangsa ini. Kajian tersebut telah diterbitkan dalam New England Journal of Medicine (NEJM). Selain itu, terdapat juga satu kajian berkaitan (telah diterbitkan dalam jurnal The Lancet) yang melihat kesan ubat tersebut dalam pesakit yang mempunyai kedua-dua satu dan juga dua salinan mutasi.

Dr Raksha Jain, penulis artikel tersebut di NEJM, bakal mebentangkan kedua-dua kajian tersebut di Konferens North American Cystic Fibrosis di Nashville minggu ini. Menurut beliau, kombinasi tiga ubat ini dikenal pasti sebagai efektif dalam pesakit CF yang mewarisi mutasi Phe508del CFTR, meningkatkan tahap kesihatan dan juga menambah baik simptom mereka.

Memandangkan penyakit ini adalah penyakit yang agak jarang, kajian klinikal yang dilakukan memerlukan kolabrasi yang besar untuk mendapatkan sampel pesakit. Untuk itu, kajian klinikal yang berlangsung daripada Jun 2018 hingga April 2019 ini telah mengambil tempat di 115 pusat merentasi 13 negara ini. Seramai 403 pesakit berusia 12 tahun dan ke atas telah direkrut dan diasingkan secara rawak kepada dua kumpulan. Kumpulan pertama telah menerima rawatan berasaskan kombinasi elexacaftor-tezacaftor-ivacaftor manakala kumpulan kedua pula menerima rawatan plasebo.

Penambahbaikan simptom yang luar biasa

Fungsi paru-paru diukur pada tempoh 4 minggu dan 24 minggu kajian. Berbanding dengan pesakit kumpulan plasebo, fungsi paru-paru dalam kumpulan kajian didapati meningkat pada kadar yang signifikan menjelang minggu ke-4 dan berkekalan sehingga minggu ke-24.

Tambahan lagi, peningkatan simptom paru-paru juga berada pada kadar 63% lebih rendah dalam kumpulan kajian berbanding kumpulan plasebo. Peserta kajian turut menjawab soalan dalam borang kaji selidik berkaitan dengan kualiti kehidupan mereka dan juga keadaan simptom paru-paru mereka. Apa yang para pengkaji dapati adalah markah yang lebih tinggi dicatatkan oleh kumpulan yang menerima rawatan kombinasi.

Garam berlebihan dalam peluh adalah salah satu ciri-ciri klasik untuk penyakit ini. Dalam kumpulan yang menerima rawatan kombinasi, kepekatan garam dalam peluh mereka adalah lebih rendah berbanding dalam kumpulan plasebo. Ini adalah sesuatu yang memberangsangkan kerana ia menunjukkan bahawa terapi yang diberikan ini mampu untuk menghasilkan kesan secara terus kepada punca utama penyakit ini.

Walaupun terapi ini dikira sebagai selamat dan mudah diterima oleh pesakit, kesan advers berlaku dalam 1% daripada subjek. Tambahan lagi, kajian lanjutan yang menyiasat kesan jangka panjang rawatan ini diperlukan bagi melihat sebarang kesan sampingan yang tidak diingini.


Rawat Selesema Dan Flu Ketika Hamil, Ini Pilihan Selamat Untuk Bakal Ibu!

Wanita hamil sememangnya cenderung untuk jatuh sakit seperti demam mahupun selesema, dan pastinya ia tidak menyeronokkan. Jadi apakah ubat selsema untuk ibu mengandung yang selamat untuk diambil?

Untuk mendapatkan lebih banyak info tentang Kehamilan, sila dapatkannya
di sini.

Risiko jatuh sakit & ubat selsema untuk ibu mengandung

Risiko untuk mudah jatuh sakit ini umumnya terjadi kerana
sistem imunisasi tubuh
 sepanjang tempoh mengandung adalah lemah.

Ini sekali gus meningkatkan kecenderungan wanita hamil untuk mengalami selesema memandangkan ia adalah sejenis jangkitan virus ringan pada hidung, tekak, sinus dan saluran udara yang paling biasa terjadi.

Jika seseorang ibu mengandung selesema, ia boleh
menyebabkan hidung tersumbat
 diikuti dengan hidung berair, bersin, sakit tekak dan batuk.

Biasanya ia berlangsung untuk tempoh seminggu kerana ia adalah jangka masa diperlukan tubuh bagi melawan jangkitan.

Ketahuilah, tiada penawar untuk merawat selesema.

Tetapi terdapat beberapa cara boleh dianggap sebagai ubat selsema untuk ibu mengandung seperti mengambil
ubat paracetamol
 dan
memperbanyakkan minum air,
ini
 dapat meredakan gejala yang dialami.

Bahaya jika wanita hamil alami flu

Biasanya kita akan menganggap flu dan selesema adalah keadaan yang sama, bukan? Tetapi sebenarnya, kedua-duanya adalah berbeza.

Flu boleh terjadi disebabkan jangkitan virus berjangkit
 yang berbeza berbanding selesema. Ia boleh menular melalui batuk dan bersin.

Malahan individu dengan flu cenderung mengalami simptom yang lebih teruk untuk tempoh lama.

Anda berisiko untuk mendapat flu
 – singkatan bagi influenza – sepanjang tahun.

Bagaimana untuk mengetahui jika anda menghidap flu?

Gejala flu boleh terjadi secara tiba-tiba. Anda boleh sedar tubuh anda sudah terkena flu dan bukan sekadar demam selesema biasa jika berdepan situasi seperti:

Suhu badan yang tinggi antara 38⁰C
 atau lebih – boleh terjadi dalam tempoh singkat

Berasa diri seperti ingin demam atau keadaan tubuh menggigil

Kesakitan pada sendi dan otot

Keletihan melampau bersama masalah kesukaran untuk tidur

Mengalami sakit kepala
, batuk sehingga sakit pada bahagian dada atau/ dan sakit tekak

Tidak berasa lapar

Mengalami rasa sakit perut atau ketidakselesaan pada bahagian perut

Bagi wanita hamil yang berasakan diri mungkin mengalami flu, sila dapatkan pemeriksaan doktor secepat mungkin.

Ini kerana wujud risiko untuk anda
melahirkan bayi pramatang
 atau mempunyai berat lahir yang rendah, sekali gus meningkatkan risiko kehilangan nyawa si kecil.

Pilihan ubat selsema untuk ibu mengandung yang selamat

Sudah bersedia untuk mengetahui petua hilangkan selsema dan flu untuk wanita hamil?

Umumnya, seorang ibu yang sedang mengandung amat disarankan untuk mengelakkan pengambilan ubatan, terutamanya dalam
tempoh 3 bulan pertama kehamilan
.

Jika mengalami selesema atau sebarang sakit ringan, selalunya keadaan tersebut akan pulih tanpa memerlukan pengambilan sebarang ubat-ubatan.

Pun begitu, sekiranya anda berasakan perlu untuk memakan ubat semasa mengandung, paracetamol adalah antara pilihan yang selamat.

Walau bagaimanapun, pastikan anda mendapatkan rundingan doktor terlebih dahulu sebelum mengambilnya, okay?

Paracetamol, pilihan ubat selsema untuk ibu mengandung

Sepanjang tempoh kehamilan, ubat ini adalah pilihan utama bagi merawat:

Sakit ringan atau sederhana

Suhu badan tinggi (demam)

Paracetamol sering digunakan secara rutin pada semua tahap kehamilan bagi mengurangkan suhu tinggi dan untuk menghilangkan rasa sakit yang dialami.

Ubatan ini terbukti selamat diambil tanpa mendatangkan bahaya kepada
bayi dalam kandungan.

Namun, sama seperti mana-mana ubatan lain yang diambil semasa tempoh mengandung, adalah amat disarankan ibu hamil untuk mengambil paracetamol pada dos efektif paling rendah bagi tempoh yang singkat.

Sekiranya ubat ini tidak mendatangkan keberkesanan, anda disarankan berjumpa doktor untuk pilihan penyelesaian yang lebih baik.

Ibuprofen, antara pilihan ubat selsema untuk ibu mengandung

Ibuprofen adalah ubat antiradang bukan steroid (NSAID).

Jika sedang berbadan dua atau
sedang merancang kehamilan
, sebelum mengambil ibuprofen atau sebarang ubat NSAID, berbincanglah dengan doktor terlebih dahulu.

Ini kerana masih tidak dapat dipastikan sama ada ubat NSAID seperti ibuprofen atau aspirin
pada tempoh awal kehamilan
 boleh meningkatkan
risiko keguguran
 atau tidak.

Walau bagaimanapun, ubat di bawah kelompok NSAID ini tidak boleh diambil dalam tempoh 3 bulan terakhir kehamilan.

Mesti anda ingin tahu kenapa, bukan?

Jika anda memakan ubat ini dalam
tempoh trimester ketiga
,
 ia boleh mengakibatkan pendarahan sebelum dan
selepas kelahiran bayi
.

Ia juga boleh menyebabkan kelewatan proses melahirkan bayi, dan meningkatkan risiko masalah jantung atau buah pinggang kepada bayi dalam kandungan.

Paracetamol bukanlah ubat NSAID, disebabkan itu ia adalah pilihan yang lebih selamat sebagai petua hilangkan selsema bagi menghilangkan sebarang rasa kesakitan dan mengawal suhu badan semasa mengandung.

Baca juga:

Suntikan flu

Suntikan vaksin flu dapat membantu melindungi diri dan bayi serta dianggap ubat selsema untuk ibu mengandung yang selamat.

Wanita hamil mempunyai risiko lebih tinggi untuk berdepan komplikasi sehingga boleh mengancam nyawa jika menghidap flu, terutamanya pada peringkat akhir kehamilan.

Salah satu
komplikasi paling biasa adalah bronkitis,
 jangkitan pada dada yang boleh
berkembang menjadi pneumonia.

Manakala komplikasi yang jarang berlaku boleh merangkumi keadaan seperti:

Jangkitan telinga tengah (otitis media)

Jangkitan darah yang menyebabkan penurunan tekanan darah teruk (kejutan septik)

Jangkitan otak dan saraf tunjang (meningitis)

Keradangan otak (ensefalitis)

Keradangan otot jantung (endokarditis)

Pilihan selamat ubat selsema untuk ibu mengandung

Mengalami flu semasa mengandung bermakna bayi anda berisiko untuk dilahirkan sebelum waktunya atau
mempunyai berat lahir rendah
.

Bukan sekadar itu sahaja, risiko untuk kelahiran mati (
stillbirth
) atau kematian pada minggu pertama selepas dilahirkan juga tinggi.

Suntikan flu adalah selamat untuk diambil sepanjang tempoh kehamilan
. Ia tidak akan mendatangkan sebarang risiko kepada anda mahupun bayi.


Penyakit Beguk Tidak Lagi Wujud Pada Ketika Ini? Berikut Penerangan Yang Jelas!

Bagi mereka yang lahir pada tahun 2002 dan ke atas, apa itu beguk mungkin perkara jarang dan baru bagi mereka.

Terima kasih kepada vaksin MMR
 (campak, beguk, rubella) yang mula diperkenalkan di Malaysia sejak tahun 2002, bilangan kes beguk menurun dengan mendadak.

Untuk mendapatkan lebih banyak informasi tentang Penyakit Berjangkit, anda boleh klik
di sini
.

Apa itu beguk?

Untuk pengetahuan anda, apa itu beguk atau
mumps
adalah sejenis penyakit berjangkit disebabkan oleh sejenis virus bernama
mumps virus
.

Karakter utama penyakit ini adalah bengkak pada pipi, sama ada di satu atau kedua-dua bahagian pipi.

Bahagian yang bengkak itu adalah kelenjar parotid, iaitu sejenis kelenjar yang
berfungsi menghasilkan air liur
.

Virus beguk boleh tersebar
 melalui air liur, hingus atau sentuhan langsung dengan pesakit.

Apa gejala beguk?

Tempoh antara terdedah kepada virus dan simptom adalah lebih kurang 2 minggu. Biasanya, ia akan bermula dengan apa gejala beguk seperti di bawah:

Demam
.

Letih badan.

Sakit kepala.

Hilang selera makan.

Selepas beberapa hari,
 suhu badan akan meningkat tinggi
 (39°C) diikuti dengan bengkak pada kelenjar parotid. Kemungkinan, kelenjar yang bengkak itu menjadi sakit.

Tahap simptom setiap orang mungkin berbeza. Ada yang boleh meneruskan aktiviti seperti biasa, ada juga yang tidak boleh lasak dan keletihan.

Jika tanpa komplikasi, apa gejala beguk mungkin akan kembali normal selepas 10 hingga 12 hari.

Apa pula cara rawatannya?

Antibiotik tidak akan berkesan
 melawan virus beguk. Ubat khusus untuk melawan
mumps virus
juga tiada di pasaran.

Apa yang boleh dilakukan adalah rawatan sokongan untuk mengurangkan simptom:

Rehat di rumah.

Ambil ubat seperti Panadol
 untuk mengurangkan demam.

Tuam ais pada kelenjar yang bengkak.

Banyakkan minum air.

Makan makanan yang lembut untuk memudahkan menelan.

Elakkan makanan pedas bagi mengurangkan kelenjar parotid bekerja.

Dalam tempoh penyakit, doktor akan meminta anda untuk duduk di rumah supaya tidak menyebarkannya kepada orang lain. Dalam amalan orang dahulu,
biasanya nila akan disapu
 pada kawasan beguk ini.

Walau bagaimanapun, keberkesanannya tidak dapat disahkan.

Mengapa beguk perlu divaksin?

Tiada ubat yang boleh melawan virus ini dan ia adalah penyakit berjangkit.

Dengan adanya vaksin
, beguk dapat dicegah. Tambahan pula, terdapat beberapa komplikasi bahaya termasuk mandul, keguguran, meningitis, ensefalitis dan pankreatitis.

Anak-anak anda tidak perlu lagi menghidapi
penyakit beguk
 kerana sudah ada vaksin.


Belum Bersedia Untuk Dapat Anak, Buat 3 Cara Ini, Tak Payah Makan Pil Atau Masuk Ubat Pun!

Alamak! Masih mengandung walaupun sudah mengambil pil jenis perancang keluarga? Ini merupakan keluhan yang sering dilontarkan oleh pasangan suami isteri yang belum bersedia untuk memiliki cahaya mata lagi. jeni

Bagi pasangan yang ingin merancang keluarga, mungkin anda perlu menggunakan pelbagai alternatif kontraseptif yang lain atau lebih baik lagi, secara semula jadi.

Untuk mengetahui mengenai jenis perancang keluarga secara natural dengan lebih lanjut, sila ikuti artikel ini.

Fakta mengenai metode jenis perancang keluarga secara natural

Jika metode ini dilakukan dengan betul, ia adalah 99% efektif

Hanya 1 daripada 100 pasangan yang menggunakan metode ini akan hamil dalam masa 1 tahun

Metode ini tidak akan mendatangkan apa-apa kesan sampingan terhadap kesihatan anda

Anda perlu merekodkan setiap tanda kesuburan anda seperti suhu tubuh badan dan cecair yang keluar daripada serviks

Pun begitu, tanda kesuburan anda ini mungkin boleh terjejas ekoran daripada kesakitan, stres atau faktor lain yang boleh memberi kesan kepada fizikal

Anda masih boleh melakukan seks semasa tahap kesuburan berada pada tahap tertinggi, cuma pastikan anda menggunakan kontraseptif seperti kondom

Dengan menggunakan kondom berserta metode ini, anda sudah pasti dapat mengelakkan diri anda daripada pelbagai penyakit berjangkit berkaitan seks (STI)

Apa itu metode jenis perancang keluarga natural?

Jenis perancang keluarga secara natural atau
Natural Family Planning
 (NFP) adalah satu metode yang tidak memerlukan sebarang ubatan atau alatan.

Metode ini sangat mementingkan penelitian terhadap setiap fungsi alami tubuh badan anda untuk mengenal pasti bila waktu kesuburan anda berada pada tahap tertinggi dan terendah.

Ia menggabungkan penelitian melalui metode kalendar/ritma, suhu basal tubuh badan dan mukus serviks sebagai cara mengelak kehamilan dengan
tidak melakukan hubungan seks pada waktu anda paling subur.

Terdapat 3 elemen yang paling penting untuk anda berikan tumpuan untuk merancang keluarga secara semula jadi, iaitu:

#1. Tempoh masa kitaran haid

Semasa kitaran haid, telur akan dikeluarkan daripada ovari anda melalui proses ovulasi dan mula bergerak ke tiub fallopia.

Telur yang kedua pula selalunya akan dikeluarkan 24 jam selepas telur yang pertama. Proses ini kebiasaannya akan mengambil masa 10 hingga 16 hari sebelum kitaran haid anda yang seterusnya.

Untuk pengetahuan anda, telur hanya boleh hidup selama 24 jam selepas
 proses ovulasi berlaku dan sperma perlu memasuki telur
ketika waktu itu. Jadi, melakukan seks semasa proses ini berlaku akan meningkatkan peluang untuk hamil.

Jika anda melakukan seks 7 hari sebelum proses ovulasi berlaku, anda mungkin masih boleh hamil kerana sperma boleh hidup dalam tubuh badan wanita selama 7 hari dan memasuki telur yang baharu sahaja keluar melalui proses ovulasi.

Oleh itu, anda perlu memastikan waktu yang tepat proses ovulasi berlaku dalam tubuh badan anda untuk merancang
waktu hubungan seks bersama pasangan.

#2. Bacaan suhu tubuh badan

Apa kaitan suhu tubuh badan dengan waktu kesuburan anda? Kaitannya adalah tubuh badan anda akan berlaku sedikit peningkatan selepas proses ovulasi.

Jadi, anda perlu sentiasa mengukur bacaan suhu tubuh badan anda dengan menggunakan termometer yang dicipta khas untuk metode NFP ini.

Caranya, mudah sahaja. Cuma lihat suhu tubuh badan anda setiap pagi selepas anda baru bangun daripada tidur. Ini perlu dilakukan sebelum anda makan atau minum dan lebih bagus jika dilakukan pada waktu yang sama pada setiap hari.

Perhatikan selama sekurang-kurangnya 3 hari ketika suhu tubuh badan anda lebih tinggi berbanding 6 hari sebelumnya. Anda perlu sangat teliti dalam melakukannya kerana peningkatannya hanya sedikit iaitu sekitar 0.2°C bersamaan 0.4°C sahaja.

Ketika ini, anda tidak lagi berada pada tahap kesuburan yang tinggi dan anda boleh menikmati hubungan seks bersama pasangan, dengan perlindungan untuk lebih kepastian.

#3. Perubahan mukus serviks

Semasa kitaran haid anda, akan berlaku banyak perubahan pada mukus serviks anda –
 dari aspek amaun dan tekstur. Anda mungkin akan perasan beberapa hari selepas kitaran haid anda, faraj anda adalah sedikit kering dan tiada langsung mukus berada di situ.

Seiring dengan peningkatan hormon dalam tubuh badan untuk proses ovulasi berlaku, anda akan perasan faraj anda akan mula mengeluarkan mukus yang agak melekit, melekat dan mempunyai warna seakan putih dan krim. Ini adalah waktu subur anda pada peringkat awal.

Selepas itu, sebelum proses ovulasi berlaku mukus itu akan menjadi semakin basah, licin dan jelas – seakan-akan putih telur.

 Ini adalah waktu anda paling subur. Mukus ini kemudiannya akan perlahan-lahan berubah kembali kepada bentuknya yang melekit dan melekat. Selepas 3 hari, anda tidak lagi berada pada tahap kesuburan yang paling tertinggi.

Jadi, sila rancang bersama pasangan anda tentang waktu bila anda boleh melakukan seks dan waktu bila anda perlu mengelakkannya!

 Jika anda masih mahu melakukan seks juga, adalah disarankan untuk anda menggunakan jenis perancang keluarga kontraseptif seperti kondom untuk lebih kepastian.

Adalah lebih baik untuk wanita memerhatikan kesemua aspek dalam metode NFP secara serentak bersama dengan pasangan anda.

Untuk mendapatkan lebih kepastian, anda boleh memuat turun aplikasi bantuan untuk metode NFP pada telefon pintar anda atau dapatkan khidmat khidmat doktor atau pakar kesuburan bertauliah yang arif tentang metode ini.


Terapi Gantian Nikotin vs Vape: Yang Mana Lebih Baik untuk Hentikan Ketagihan Nikotin

Dengan anggaran 8 juta kematian setiap tahun, merokok merupakan punca kematian boleh dicegah nombor satu di dunia. Tambahan pula, kira-kira 1.2 juta kematian tahunan disebabkan bahan tembakau dicatatkan yang melibatkan golongan
perokok pasif
. Ini jelas menunjukkan bahawa amalan merokok turut membahayakan orang lain yang berada di sekeliling mereka. Ancaman dan juga bahaya produk tembakau ini menjadikannya salah satu fokus utama kesihatan awam di setiap negara. Di Malaysia, kerajaan telah berjaya untuk mengorak langkah yang besar dalam menentang penggunaan produk tembakau – daripada meluaskan servis klinik mQuit ke seluruh negara, sehinggalah melaksanakan larangan merokok dalam radius 3 meter daripada restoran dan ruang makan awam yang lain. Dalam usaha untuk membasmi ketagihan nikotin, satu alat baru telah mencetuskan trend dan menjadi cukup popular baik di dalam mahupun di luar negara – vape. Pengguna vape mengatakan bahawa penggunaan alat ini membantu membebaskan diri mereka daripada belenggu nikotin, tetapi selain dakwaan berasaskan anekdot ini, sejauh manakah kebenarannya? Bagaimana pula jika dibandingkan dengan terapi gantian nikotin dalam membantu perokok membebaskan diri mereka daripada belenggu ketagihan nikotin?


Tahun Pertama Bayi


Ingin Latih Kemahiran Motor Halus Anak? Jom Buat 9 Aktiviti Ini Di Rumah, Anak Pasti Seronok!

Pada masa kini,
gajet dan kanak-kanak
 sememangnya sukar dipisahkan, betul tak? Tetapi jika digunakan berlebihan, banyak keburukannya kepada si kecil. Jadi apa kata anda isi masa terluang si kecil dengan melakukan aktiviti motor halus.

Kenapa motor halus? Haaa…dalam artikel ini akan diperjelaskan kepentingan kemahiran ini
(
fine motor skills)
 serta aktiviti menarik yang boleh anda cuba bersama anak. Ayuh teruskan pembacaan anda!

Untuk mendapatkan lebih banyak info tentang Keibubapaan, sila dapatkannya
di sini.

Apa itu kemahiran motor halus?

Kemahiran motor halus adalah keupayaan untuk melakukan pergerakan menggunakan otot-otot kecil di tangan dan pergelangan tangan.

Kemahiran motor ini adalah kompleks, melibatkan usaha yang diselaraskan antara otak dan otot.

Ia dikembangkan berdasarkan kemahiran motor kasar yang membolehkan kita membuat pergerakan lebih besar, seperti
berlari atau melompat
.

Berikut antara perkara yang boleh dilakukan menggunakan aktiviti motor halus:

Memegang pen atau pensil

Melukis gambar dan
menulis dengan kemas

Menggunakan papan kekunci

Menggunakan gunting, pembaris dan alatan lain

Kemahiran motor halus adalah penting untuk melaksanakan kemahiran harian seperti berpakaian dan
memberus gigi
. Tanpanya ia boleh menjejaskan harga diri kanak-kanak.

Baca juga:

Bagaimana kemahiran motor halus berkembang?

Kemahiran motor halus mula berkembang
semasa bayi
 dan terus meningkat apabila anak semakin membesar.

Umumnya, setiap kanak-kanak akan berkembang pada kadar yang berbeza. Namun terdapat pencapaian yang biasanya boleh dicapai mengikut usia tertentu.

Sebagai contoh, pada usia 5 atau 6 tahun, anak biasanya sudah boleh menyalin bentuk atau huruf serta
menggunakan sudu
 mahupun garpu dengan mudah.

Manakala apabila berusia 7 atau 8 tahun, mereka biasanya mampu untuk mengikat kasut, memakai butang atau zip baju atau seluar dengan sendiri.

Aktiviti motor halus prasekolah

Sebenarnya banyak perkara boleh anda lakukan bersama si kecil di rumah yang dapat merangsang kemahiran motor halus mereka.

Berikut antara cadangan yang boleh anda cuba:

1. Pom pom

Apa yang perlu anda sediakan adalah pom pom dan bekas kek cawan. Sertakan juga beberapa alatan motor halus seperti penyepit pakaian atau
tweezer.

Aktiviti ini memerlukan anak untuk memasukkan pom pom ke dalam bekas
kek cawan
 menggunakan alatan yang disediakan.

2.
Playdough
, salah satu aktiviti motor halus prasekolah

Bermain
playdough
 menawarkan begitu banyak faedah untuk anak-anak. Ia juga bagus untuk kawalan motor halus.

Penggunaan alatan seperti pemotong biskut, pisau plastik, penggelek dan sebagainya turut dapat merangsang deria motor halus anak. Tambahan barangan seperti manik dan butang juga amat digalakkan.

Selain
playdough
, terdapat pilihan bahan lain yang boleh digunakan seperti tanah liat, plastisin atau
slime
 buatan sendiri
.

3. Garisan dengan butang

Kegiatan yang merangsang kemahiran motor halus ini amat mudah untuk disediakan di rumah!

Apa yang perlu anda lakukan adalah melukis garisan atau sebarang bentuk pada kertas dan meminta si kecil mengikut garisan tersebut dengan menyusun manik atau butang.

4. Melukis

Melukis merupakan salah satu aktiviti yang menawarkan banyak manfaat. Berikan kebebasan untuk
anak melukis
 apa yang disukai mereka.

Berikut adalah beberapa jenis aktiviti melukis untuk dicuba:

Lukisan jari

Melukis menggunakan berus yang berbeza ketebalan

Lukisan mengecop (
stamp
) – menggunakan kentang yang dibentuk, helaian daun dan sebagainya

Lukisan span

5. Straw bertali

Potong penyedut minuman plastik kepada bahagian kecil – anggaran 1 inci. Memberi anak peluang memotong penyedut minuman juga bagus untuk merangsang kemahiran motor halus mereka!

Gunakan tali plastik atau benang bulu kambing yang disimpulkan pada hujungnya. Minta anak memasukkan straw ke dalam tali atau benang tersebut.

Aktiviti motor halus prasekolah #6. Span & air

Untuk melakukan aktiviti ini anda perlu menyediakan span baharu yang bersih, air dan 2 mangkuk. 1 mangkuk diisikan dengan air, manakala 1 lagi dibiarkan kosong.

Minta anak merendam span di dalam air dan kemudiannya memerah span ke dalam mangkuk yang lain.

Aktiviti mudah ini dapat membantu menguatkan
tangan dan lengan
 bawah anak.

7. Permainan air

Asas aktiviti ini sama seperti span & air. Cuma anak perlu
menggunakan picagari
ubat (
medicine syringe
) untuk memindahkan air dari 1 cawan ke 1 cawan lain.

Untuk lebih menarik, anda juga boleh memberi anak lebih banyak cawan, menambah pewarna makanan dan menjadikan ia sebagai aktiviti mencampur warna. Ibu juga boleh
bermain bersama
.

8. Gunting mengikut garisan & bentuk, antara aktiviti motor halus

Ingin merangsang kemahiran anak menggunakan gunting? Ini mungkin aktiviti yang sesuai untuk si kecil! Lukiskan garisan berbentuk pada kertas berwarna dan minta si kecil memotongnya.

9. Berkebun & bercucuk tanam

Bagi ibu yang
gemar menanam pokok
, apa kata libatkan si kecil ketika melakukan hobi anda ini?

Aktiviti mengorek tanah mungkin tampak lebih sesuai kepada kemahiran motor kasar, tetapi ia juga memerlukan kawalan otot lebih kecil.

Sebagai contoh ketika memindahkan anak benih ke dalam bekas tanaman memerlukan kemahiran
koordinasi tangan-mata
 untuk membawa tumbuhan lebih kecil ke lubang baharu dengan selamat.

Seperti yang anda lihat, sangat mudah untuk melakukan perkara yang dapat

merangsang dan membangunkan kemahiran
 motor halus pada si kecil.

Hanya dengan menggunakan peralatan atau barangan di rumah, anak sudah boleh melakukan aktiviti motor halus prasekolah yang menyeronokkan dan menarik! Lepas ini tidaklah hanya
bermain gajet
 sahaja.

Jangan lupa untuk kongsikan bersama Hello Doktor, antara aktiviti yang anda lakukan bersama si kecil melibatkan kemahiran ini ya!


Guna Ubat Cuci Usus Untuk Cepat Kurus, Benarkah Berkesan Atau Mendatangkan Bahaya?

Pernah dengar pasal produk cuci usus tak? Bila usus dah berkerak, itu yang jadi punca gemuk. Jadi kalau tak nak gemuk, kenalah cuci usus. Haaa…senang bukan? Tapi betul ke?

Untuk mendapatkan lebih banyak info tentang Kesihatan, sila dapatkannya
di sini.

Fakta atau mitos

Berdasarkan perkongsian di laman
Facebook
peribadi seorang doktor pakar perubatan keluarga dan Pengerusi Majlis Penasihat Pertubuhan Amal Perubatan Ibnu Sina Malaysia (PAPISMA), Dr Suhazeli Abdullah, isu cuci usus merupakan isu lama.

Ia mula menjadi kepercayaan sekitar tahun 1920 hingga 1930 bahawa, kerak usus kotor yang terhasil daripada makanan yang tidak dihadam akan menyebabkan kesan buruk seperti kanser.

Selain itu, kerak yang berada dalam usus juga boleh mengeluarkan toksin dan mengakibatkan badan menjadi lemah, gemuk serta pelbagai kesihatan lain.

Walau bagaimanapun, menurut Dr Suhazeli, sehingga kini tiada bukti kukuh mengenai amalan mencuci usus yang boleh membawa manfaat.

Cumanya dari aspek psikologi, individu yang menggunakan produk cuci usus ini berasa lega kerana tiada
najis
 yang bertimbun di dalam usus.

Apa itu produk cuci usus?

Bagi anda yang masih
blur,
mencuci usus ini adalah merujuk kepada perbuatan untuk membersihkan usus besar dari najis dengan pengambilan produk yang sebenarnya hanyalah ubat bagi merawat penyakit sembelit.

Kaedah lain yang wujud untuk cuci usus adalah menggunakan air yang dimasukkan melalui lubang dubur untuk mengeluarkan najis.

What!!! Seriously?
Ya, percayalah kaedah yang boleh dikatakan keterlaluan itu sebenarnya berisiko untuk menyebabkan kecederaan pada usus.

Jangkitan kuman
 pun boleh berlaku pada abdomen.

Kebanyakan produk dijual di pasaran yang kononnya akan membantu anda untuk kurus dan bertambah sihat adalah seperti pil ajaib mahupun cecair berkepekatan tinggi.

Produk seperti itu dikatakan dapat merangsang pergerakan usus, sekali gus mencuci usus daripada najis.

Namun hakikatnya, istilah cuci usus itu hanya wujud dan diguna pakai dalam perubatan. Di mana ia adalah sebagai satu prosedur persiapan untuk endoskopi dengan menggunakan kamera bagi mengesan
penyakit kanser usus
 oleh pakar bedah.

Kesan bahaya produk cuci usus

Hakikatnya, produk cuci usus yang kononnya baik untuk membantu membersihkan usus daripada kekotoran adalah sangat berbahaya. Ini kerana apabila menggunakan produk-produk ini, ia akan menarik keluar air dari sel badan.

Keadaan sel yang kekurangan air, mengakibatkan buah pinggang bertindak balas untuk menyimpan air dan sekali gus mengurangkan air kencing.

Apabila keseimbangan ini tidak dapat dikawal, risiko untuk
buah pinggang mengalami kerosakan adalah tinggi.

Garam galian di dalam badan menjadi tidak seimbang berisiko mengembangkan masalah berkaitan kegagalan buah pinggang, denyutan jantung tidak selari dan otot badan menjadi lemah. Sudah tentu keadaan seperti ini boleh meningkatkan risiko pelbagai masalah kesihatan lain.

Penjagaan semula jadi

Penggunaan produk cuci usus yang tidak diketahui kesahihannya adalah amat berbahaya, apatah lagi jika penggunaannya adalah secara berlebihan. Kononnya niat nak cuci usus untuk sihat,
 end up
 jadi masalah lain pula.

Jadi cara terbaik adalah melalui
pemakanan yang sihat
, bersenam dan mengamalkan gaya hidup yang sihat. Mudah, bukan? Tak perlu sebarang produk pun!


Servis mQuit: Ini Caranya Anda Dapatkan Sokongan Berhenti Merokok!

Ketagihan Nikotin

Apabila tiba persoalan berkaitan berhenti merokok, hijrah sebenar adalah mengatasi ketagihan anda terhadap nikotin. Nikotin yang masuk ke dalam badan anda akan bergabung dengan reseptor nikotin pada sistem saraf tunjang anda dan mengakibatkan pelbagai perkara, termasuklah peningkatan rangsangan. Dengan masa, pendedahan berulang terhadap nikotin ini akan mengubah sensitiviti dan juga bilangan reseptor nikotin di sekitar otak anda, yang membawa kepada simptom-simptom ketagihan seperti tolerans (yang menyebabkan perokok perlu menghisap lebih banyak rokok demi mendapatkan kesan kepuasan yang sama), keinginan kepada rokok dan simptom putus ubat.

Salah satu daripada sebab untuk simptom-simptom tersebut adalah akibat penipisan tisu-tisu otak, dan proses penurunan keupayaan kognitif akibat penuaan juga dipercepatkan jika anda merokok. Kadar perubahan ini berlaku dengan lebih cepat dan lebih banyak jika anda merokok dalam tempoh yang lebih lama. Gangguan litar saraf yang mengawal tindakan dan keupayaan untuk membuat keputusan ini akan mengganggu keupayaan anda untuk mengawal diri. Ini menyebabkan berlakunya kebergantungan kepada nikotin dan penerusan ketagihan. Oleh itu, merokok bukan sahaja sesuatu yang menyebabkan ketagihan, malah ianya akan membawa anda ke satu kitaran yang menyebabkan anda akan menjadi makin lama makin ketagih terhadapnya. Atas sebab ini, tembakau mempunyai kemungkinan yang lebih tinggi dalam menyebabkan kebergantungan berbanding perkara lain seperti alkohol dan opioid.

Keperluan Untuk Mendapatkan Bantuan

Berhenti merokok dengan sendirinya, menggunakan ketahanan diri semata-mata, dikenali sebagai kaedah ‘Cold Turkey’. Cold Turkey di sini merujuk kepada simptom putus ubat (keresahan, mudah tersinggung, pening kepala, gangguan tidur, penat dan lapar) yang berlaku akibat daripada pemberhentian merokok secara mengejut, tanpa mendapatkan sebarang rawatan atau bahan sokongan yang lain. Masalah dengan kaedah ini adalah ianya mempunyai kadar kejayaan yang rendah akibat daripada tindak balas dan kesan ketagihan kepada otak. Ketagihan mengubah struktur dalaman otak dan mempengaruhi pelbagai perkara, khususnya berkaitan dengan keupayaan untuk membuat keputusan, kawalan tingkah laku dan juga pembelajaran. Ia berlaku pada skala primitif dan pada tahap naluri, yang lazimnya mengatasi keupayaan aras tinggi otak kita. Kesannya, kebanyakan perokok yang mencuba kaedah ini akan kembali semula ke tabiat lama. Tambahan lagi, kegagalan yang berulang akan menyebabkan motivasi perokok untuk berhenti daripada merokok, menjadi semakin kurang khususnya untuk cubaan berhenti di masa akan datang.

Di sinilah di mana bantuan profesional diperlukan. Perang melawan ketagihan merokok tidak perlu menjadi perlawanan peribadi. Pakar kesihatan boleh membantu untuk menyediakan rawatan komprehensif untuk berhenti merokok dan meningkatkan kejayaan pemberhentian merokok buat jangka panjang. Komponen program berhenti merokok melibatkan nasihat daripada pakar, kaunseling dan bantuan sokongan, dan juga penggunaan ubat (farmakoterapi). Pendekatan holistik memastikan daya ketahanan diri dan motivasi anda tidak disia-siakan, dan simptom putus ubat dapat dikawal dengan berkesan. Selain itu, sokongan awal adalah penting bagi membantu anda untuk melalui fasa-fasa awal proses berhenti. Kajian menunjukkan bahawa kaedah ini adalah 5 kali ganda lebih berkesan berbanding bergantung pada ketahanan diri sahaja.

Servis mQuit

Servis mQuit ini diinspirasikan oleh dapatan daripada Bancian Kesihatan dan Morbiditi Nasional 2011 – menurut bancian ini, 48.6% perokok telah mencuba untuk berhenti merokok dalam tempoh 12 bulan yang lampau namun hanya 32.4% sahaja yang mendapatkan perhatian pakar kesihatan untuk berhenti merokok. Salah satu halangan yang menyebabkan perokok gagal untuk mendapatkan servis pakar kesihatan adalah disebabkan oleh terhadnya akses kepada servis ini di hospital mahupun klinik kerajaan. Dalam menangani halangan ini, dan juga memastikan negara sealiran dengan artikel 14 Pertubuhan Kesihatan Dunia (WHO) Mengenai Rangka Kerja Konvensyen Kawalan Tembakau (FCTC), Malaysia telah membangunkan program berhenti merokok yang holistik dan berstruktur, di bawah jenama servis mQuit.

Dilaksanakan bermula 27 November 2015, servis mQuit adalah usaha sama antara agensi kerajaan dan juga swasta, dengan matlamat menjadikan servis berhenti merokok mudah diakses di seluruh negara. Program mQuit ini membabitkan kerjasama Universiti Malaya, Universiti Sains Malayisa, Akedemi Farmasi Malaysia dan juga syarikat Johnson and Johnson. Kini, terdapat 160 pembekal servis swasta dan 764 klinik dan hospital kerajaan yang menawarkan servis mQuit. Sebelum sesebuah klinik tersebut layak untuk menawarkan servis ini, mereka terlebih dahulu perlu memenuhi kriteria yang telah ditetapkan oleh Kementerian Kesihatan demi mendapatkan akreditasi.

Mengakses servis mQuit

Pendekatan dan pengurusan holistik yang termaktub dalam servis mQuit termasuklah:

Membantu perokok menyusun pelan berhenti merokok peribadi.

Membekalkan perokok dengan bahan yang betul dan nasihat yang bertepatan dalam usaha berhenti merokok.

Pelan berhenti merokok yang komprehensif dan disertakan dengan janji temu susulan bersama pakar kesihatan yang berdedikasi.

Membekalkan rawatan gantian nikotin demi membantu mengatasi simptom berhenti ubat.

Susulan daripada pelancarannya, servis mQuit telah melalui beberapa siri penambahbaikan termasuklah penubuhan talian kaunseling dan juga laman web sesawang (jomquit.moh.gov.my
) demi mempromosi dan membantu pendaftaran perokok yang ingin berhenti dan menyertai program berhenti merokok. Selain membolehkan anda untuk mengakses pusat mQuit berdekatan anda dengan mudahnya, laman sesawang servis mQuit juga mempunyai bahan bacaan ilmiah berkaitan jenis-jenis alat bantuan berhenti merokok. Anda boleh juga membaca kisah-kisah mereka yang telah berjaya melakukannya di bahagian
Kisah Berhenti Merokok
dalam mencari inspirasi untuk berhenti merokok dengan jayanya.

Servis mQuit ini menggambarkan usaha kerajaan dalam membantu usaha perokok mencapai kebebasan daripada belenggu ketagihan. Servis mQuit ini telah dijadikan meluas dan mudah untuk diakses supaya anda tidak perlu berlawan dengan ketagihan anda secara bersendirian.

Hello Health Group
 tidak memberi nasihat perubatan, diagnosis mahupun rawatan.

Anda juga mungkin berminat membaca artikel:

Mengatasi Halangan Untuk Berhenti Merokok

Berhenti Merokok dengan 5 Langkah Ini

Awas! Bahaya Asap Rokok Pasif Terhadap Anak Anda


Ciuman Pada Lidah Dan Leher Boleh Bikin Pasangan Lebih Ghairah! Ini Sebabnya

Sebenarnya,
 bercium itu tidak perlu tertumpu di bibir sahaja
. Pasangan suami isteri juga boleh teroka ciuman lidah dan leher serta banyak lagi kawasan tubuh badan yang lain. Namun, cuba fokus pada dua bahagian tadi kerana ini boleh bikin pasangan lebih ghairah!

Untuk mendapatkan lebih banyak informasi tentang Kesihatan Seksual, anda boleh klik
di sini
.

Kenapa
french kiss
 itu amat bagus dan penting?

“Naluri untuk orang buat adegan cium itu memang wujud di dalam diri setiap manusia dan ini adalah perbuatan yang boleh menzahirkan atau menunjukkan rasa sayang serta cinta dua insan berpasangan!” jelas Pakar Sains Komunikasi, Emer Maguire.

Tiada perkara lebih mengasyikkan dan menguntungkan pasangan melainkan ciuman
french kiss
 setiap kali sebelum hubungan seksual
 yang akan menyemarakkan lagi projek asmara anda.

Buat anda yang mungkin belum tahu,
french kiss
adalah perbuatan bercium menggunakan lidah
 dengan memasukkan dan memainkan ia bersama di dalam mulut pasangan masing-masing.

Perbuatan ini bagus dan penting untuk menaikkan mood dan nafsu
 setiap kali sebelum memulakan aksi di ranjang
. Ibarat senaman regangan untuk bersukan, tanpanya seks mungkin kurang bermaya.

Selain ciuman guna lidah dan bibir, jangan lupa singgah di leher pasangan untuk tujuan sama ya!

Jangan lupa juga untuk cium di leher pasangan!

Seperti mana yang telah kami katakan di atas tadi, ciuman lidah dan leher adalah antara kawasan
hotspot
untuk menggoda pasangan. Ini kerana kedua-duanya
merupakan zon erotik utama bagi manusia
.

Untuk pengetahuan anda semua, ciuman lidah dan leher khususnya mempunyai banyak kaedah yang wajar kalian praktikkan. Dengan cara yang betul, ia
mampu beri lebih rangsangan pada pasangan
.

Jangan salah lagi, berikut adalah cara ciuman lidah dan leher yang perlu anda dan pasangan ikut:

#1. Lakukan dari pelbagai arah dan posisi

Tiada siapa yang kata ia hanya boleh dilakukan dari depan sahaja! Anda juga boleh cuba buat dari belakang pasangan. Ini sudah pasti akan
beri unsur kejutan yang sangat diperlukan
 oleh si dia.

Peluklah pasangan kalian dari belakang atau pelbagai arah dan posisi lain agar tidak mudah jemu.

#2. Gunakan tangan untuk teroka tubuh badan

Ketika aktiviti berpelukan dan berciuman berlangsung, tangan itu jangan cuma diam sahaja ya? Ia boleh main peranan penting untuk
menyentuh, meraba serta meramas tubuh badan
 pasangan.

Sebaiknya, cuba usik di zon erotik pasangan seperti dada, paha, punggung, alat sulit serta lain-lain.

#3. Jangan cuma lakukan ciuman lidah dan leher, buat juga benda lain

Kenapa ramai orang cuma cium leher pasangan sedangkan ada banyak lagi benda lain boleh buat? Contohnya, anda juga boleh menjilat, menghisap dan menggigit di sekitar kawasan leher itu.

Tujuannya, tidak lain dan tidak bukan adalah untuk mewujudkan
lovebite
atau gigitan cinta yang akan buat kalian lebih ghairah. Dalam pada itu, ia juga bakal meninggalkan suatu kenangan.

Ketika sedang sedap menggigit leher pasangan, anda harus sentiasa ingat untuk tidak berlebihan
agar tidak terjadi masalah kulit tercedera
. Segera jumpa doktor jika ada masalah berkenaan.

Baca lagi artikel berkaitan:

7 Teknik Bercium Yang Suami Isteri Kena Arif, Lidah Main Peranan Penting!

Cium Mulut? Klise! Cuba 9 Teknik Ciuman Ini, Pasti Pasangan Lebih Jatuh Cinta!

Encik Suami Nak Hidup 5 Kali Ganda Lebih Lama? Kajian Kata Kena Kerap Cium Isteri!

Beberapa petua ciuman lidah dan leher yang penting

Dalam usaha anda untuk merealisasikan fantasi
 ciuman yang hebat lagi hangat, semua orang kena tahu petua penting ketika cium pasangan. Jangan asal boleh, ini boleh buat kalian
turn off!

Pertama, anda perlu pastikan diri seksi dan wangi!
Pakailah pakaian dan bauan yang menarik
 agar dapat menggoda pasangan di kamar tidur. Apa salahnya melabur sedikit untuk diri sendiri?

Di samping itu, pastikan juga mulut dan tubuh badan anda itu tidak berbau. Sila elakkan daripada makan makanan yang berbau busuk seperti bawang
atau mengamalkan tabiat buruk
 seperti gemar tidak memberus gigi, menghisap rokok dan mengambil alkohol.

Dalam pada itu, jangan lupa supaya sentiasa melakukan pemeriksaan kesihatan diri dan pasangan bagi mengelakkan daripada terkena jangkitan seksual termasuk herpes, sifilis, gonorea, klamidia dan lain-lain
 terutama jika kerap buat hubungan seksual
 tidak kira sama ada dengan pasangan atau individu lain.

Konklusinya, usah rasa malu atau takut untuk ajak pasangan anda bercium dan bermesra kerana ia mampu buat kehidupan di kamar tidur yang lebih ghairah lagi hangat. Cubalah hari ini juga.


Ini Beza Apendiks Dan Sakit Perut, Kena Tahu Betul-betul, Kalau Tak Bahaya Menanti!

Rasa sakit menyucuk pada bahagian abdomen boleh disebabkan oleh masalah kembung perut. Tetapi ada kalanya ia merupakan tanda sakit apendiks.

Apendiks adalah kantung kecil dan bujur pada penghujung usus besar di bahagian bawah
abdomen kanan.

Walaupun ia tidak mempunyai fungsi penting, tetapi jika apendiks tersumbat ia boleh mengakibatkan keradangan dan jangkitan.

Mengetahui perbezaan antara kedua-dua keadaan ini penting, kerana keradangan apendiks boleh mengancam nyawa!

Untuk mendapatkan lebih banyak info tentang Sistem Penghadaman, sila dapatkannya
di sini.

Tanda sakit apendiks

Gejala apendisitis paling biasa adalah
rasa sakit perut
 yang cenderung:

Bermula di sekitar perut sebelum merebak ke bahagian bawah abdomen kanan

Bertambah teruk semasa bergerak, menarik nafas mendalam, bersin atau batuk

Kesakitan terjadi tiba-tiba

Bertambah teruk dalam beberapa jam

Merupakan kesakitan yang tidak pernah dirasai

Pernah terjadi dengan tambahan gejala baharu

Selain sakit perut seperti masalah perut kembung, tanda sakit apendiks juga termasuk

Hilang selera makan

Pening dan muntah

Cirit-birit

Sembelit

Keletihan tanpa sebab

Gas berlebihan
 atau
sukar membuang gas

Bengkak pada abdomen

Demam

Peningkatan
kekerapan dan keinginan kencing

Sakit semasa meregangkan kaki kanan atau pinggul kanan

Gejala awal biasanya muncul dalam tempoh 12 hingga 24 jam pertama.

Dianggarkan 75% individu dengan apendiks mengalami gejala yang memerlukan rawatan perubatan dalam tempoh 24 jam selepas keradangan bermula.

Tanda sakit apendiks pada wanita hamil

Bagi
ibu hamil
, kesakitan mungkin dirasai pada bahagian abdomen yang berbeza.

Ini kerana tubuh mereka sedang mengubah kedudukan bagi menampung berat
janin yang membesar
.

Mereka yang sedang berbadan dua juga mungkin akan mengalami gejala seperti loya atau muntah

Pada kanak-kanak

Kebanyakan kes apendiks ini terjadi pada mereka dalam lingkungan usia 10 hingga 20 tahun.

Oleh sebab itu penting untuk mengenal pasti gejala sakit apendiks yang boleh dialami anak anda.

Sesetengah kanak-kanak, seperti bayi atau anak kecil, mungkin tidak dapat memberitahu kesakitan yang dirasai, sekali gus membuatkan apendiks sukar dikesan.

Namun beberapa
tanda kesakitan
 bukan lisan boleh dikenal pasti
ibu bapa
, seperti:

Jalan membongkok

Berbaring pada satu sisi badan sahaja

Selalu menyendiri

Terlalu cerewet

Sukar bangun atau kekal berjaga

Tanda sakit apendiks: Faktor risiko

Sesetengah individu mempunyai kecenderungan tinggi untuk
mengalami masalah apendiks
 ini.

Antara faktor risiko yang menyumbang kepada pengembangan apendiks adalah seperti:

Usia: Kebanyakan kes apendiks terjadi ketika berusia 10 hingga 20 tahun

Jantina: Secara umumnya lelaki lebih cenderung mengalami apendisitis akut. Namun wanita cenderung mengembangkannya ketika berusia 14 hingga 25 tahun

Amalan diet rendah serat: Pengambilan makanan rendah serat berpotensi menyebabkan lemak, serat tidak dicerna dan garam berkumpul pada apendiks, sekali gus menyebabkan keradangan atau penyumbatan

Genetik: Dipercayai bahawa faktor genetik turut menyumbang kepada pengembangan apendiks

Memahami komplikasi

Masalah apendisitis yang tidak didiagnosis atau dirawat boleh mengakibatkan komplikasi serius, seperti:

Tanda sakit apendiks #Berlubang & pecah

Jika apendiks tersumbat, tisu sekitarnya mungkin mati kesan kekurangan oksigen atau pertukaran nutrien.

Tisu mati ini mudah terkoyak atau mewujudkan lubang (perforasi), yang membolehkan bakteria atau mikrob memasuki organ, sekali gus membentuk abses – bengkak bernanah.

Abses yang semakin membesar boleh mewujudkan tekanan pada apendiks. Kesannya ia boleh meletus (pecah).

Jika ini berlaku, apendiks boleh mengakibatkan kebocoran najis, nanah dan kandungan lain ke dalam
aliran darah.

Antara tanda sakit apendiks pecah atau berlubang merangkumi:

Kesakitan teruk, menyukarkan untuk berdiri tegak atau berjalan

Rasa kelembutan (
tenderness
) abdomen yang melampau

Demam panas

Muka kemerahan

Berpeluh atau menggigil

Hilang kesedaran

Muntah

Kurang selera makan

#Abses

Kadangkala, jangkitan bakteria boleh mengakibatkan pembentukan abses di sekitar apendiks apabila ia pecah.

Komplikasi daripada pembedahan juga boleh menyebabkan
wujudnya abses
.

#Peritonitis

Setelah apendiks pecah atau bocor dan memasuki rongga perut,
lapisan perut
 akan mengalami keradangan –
dikenali sebagai peritonitis.

#Sepsis

Jangkitan bakteria teruk atau yang tidak boleh dirawat mungkin memasuki darah dan merebak ke seluruh tubuh. Keadaan ini boleh mengakibatkan maut!

Salah satu
komplikasi tersebut adalah sepsis
 – keadaan apabila tubuh mempunyai tindak balas imun melampau terhadap jangkitan.

Jadi anda sudah faham mengenai apendiks, tetapi bagaimana untuk membezakannya dengan masalah kembung perut?

Masalah kembung perut

Beza gejala
perut berangin
 dengan apendiks adalah:

Kerap membuang angin
 – lebih daripada 13 hingga 21 kali sehari – dan
banyak bersendawa

Perut kembung

Sakit abdomen

Pemeriksaan doktor

Jadi anda sudah memahami beza sakit perut disebabkan masalah kembung perut dengan apendiks, bukan?

Secara mudahnya, jika anda mengalami kesakitan pada abdomen yang sukar untuk dijelaskan, simptom pencernaan mahupun
gas berlebihan
 atau kronik, lakukan pemeriksaan doktor.

Ini kerana jika kesakitan yang dialami itu melibatkan apendiks, bermakna anda berdepan risiko komplikasi yang boleh membawa maut.

Namun, usah bimbang kerana dengan diagnosis dan rawatan awal, keadaan anda dapat dipulihkan.


Anak Demam & Cirit-birit Antara Gejala Penyakit Berjangkit, Parents Jangan Ambil Mudah!

Perkara yang
paling ditakuti ibu bapa
 adalah
apabila anak jatuh sakit
. Terdapat sesetengah gejala boleh menjadi petanda jenis penyakit berjangkit kanak-kanak.

Jom ketahui dengan lebih lanjut masalah kesihatan yang boleh terjadi kepada anak!

Untuk mendapatkan lebih banyak info tentang Keibubapaan, sila dapatkannya
di sini.

Penyakit Berjangkit

Penyakit berjangkit kanak-kanak

Penyakit berjangkit adalah gangguan yang disebabkan oleh organisma seperti bakteria, virus, kulat atau parasit.

Secara umumnya, banyak organisma hidup di dalam dan pada tubuh kita.

Ia biasanya tidak berbahaya atau mungkin mendatangkan manfaat. Pun begitu, dalam keadaan tertentu, wujud organisma yang boleh menyebabkan penyakit.

Terdapat beberapa jenis penyakit berjangkit yang boleh merebak melalui seorang individu kepada individu lain.

Ada juga yang disebarkan oleh serangga atau haiwan.

Wujud juga risiko untuk mendapat jangkitan melalui
pengambilan makanan atau minuman tercemar
 mahupun terdedah kepada organisma di persekitaran.

Si kecil juga tidak boleh lari daripada menjadi ‘mangsa’ kepada beberapa jenis penyakit berjangkit ini.

Bahkan, jangkitan adalah sebahagian keadaan normal pada
zaman kanak-kanak
.

Ini termasuklah selesema, jangkitan telinga, jangkitan sinus, bronkitis dan radang paru-paru.

Simptom

Simptom penyakit berjangkit kanak-kanak

Setiap jenis penyakit berjangkit mempunyai tanda dan gejala tersendiri.

Antara simptom umum yang biasa terjadi melibatkan penyakit berjangkit kanak-kanak termasuklah:

Demam

Merupakan antara gejala jangkitan paling biasa untuk terjadi.

Dalam kebanyakan kes,
demam yang dialami
 tidak mendatangkan kebimbangan dan selalunya sembuh tanpa rawatan perubatan.

Pun begitu, sekiranya demam yang dialami anak, semakin teruk atau wujud simptom lain, mahupun mereka mempunyai
sistem imun tubuh yang lemah
, lakukan pemeriksaan doktor segera.

Cirit-birit kesan penyakit berjangkit kanak-kanak

Virus yang menjangkiti usus adalah punca wujudnya simptom cirit-birit. Keadaan ini turut dikenali sebagai gastroenteritis virus.

Kanak-kanak biasanya akan mengalami gejala sakit perut
, diikuti cirit-birit yang berlangsung selama 3 hingga 5 hari.

Simptom lain yang mungkin akan terjadi seperti:

Demam

Hilang selera makan

Loya

Muntah

Kehilangan berat badan

Dehidrasi

Baca juga:

https://wp.hellodoktor.com/keibubapaan/kesihatan-anak/penyakit/cirit-birit-dalam-kalangan-kanak-kanak/

Keletihan

Simptom keletihan yang dialami kesan penyakit berjangkit kanak-kanak menyebabkan anak berasa sangat lebih dan memerlukan rehat tambahan.

Amnya, kebanyakan penyakit seperti
selesema atau flu
, boleh menyebabkan keletihan. Ia biasanya akan hilang apabila penyakit yang dihidapi sembuh.

Sakit otot

Kesakitan otot sering kali dikaitkan dengan beberapa jenis penyakit berjangkit melibatkan virus seperti influenza.

Rasa sakit yang dialami boleh menyebabkan sesetengah kanak-kanak tidak mahu berjalan.

Rasa sakit otot ini boleh berlangsung untuk tempoh beberapa hari hingga minggu.

Batuk

Terdapat banyak
penyebab batuk pada kanak-kanak
, termasuk:

Jangkitan saluran pernafasan
 disebabkan virus seperti selesema dan flu

Jangkitan saluran pernafasan disebabkan bakteria, tetap ia jarang berlaku

Keradangan seperti udara sejuk, asap, pencemaran atau benda asing yang disedut

Alahan dan asma

Punca psikologi, sebagai contoh, habit untuk batuk

Dalam kebanyakan kes, punca anak batuk adalah kerana jangkitan virus yang biasanya sebahagian daripada selesema.

Punca

Punca jenis penyakit berjangkit

Jom ketahui antara penyebab penyakit yang boleh meningkatkan risiko jangkitan kepada kanak-kanak.

#Bakteria

Organisma ini bertanggungjawab untuk penyakit seperti radang tekak dan jangkitan saluran kencing
.

#Virus punca penyakit berjangkit kanak-kanak

Walaupun lebih kecil daripada bakteria, virus menyebabkan banyak penyakit bermula daripada
selesema biasa
 hingga HIV.

#Kulat

Banyak
penyakit kulit
 seperti kurap disebabkan oleh kulat. Jenis kulat lain boleh menjangkiti paru-paru atau sistem saraf.

#Parasit

Malaria disebabkan oleh parasit kecil yang disebarkan oleh gigitan nyamuk.

Terdapat juga parasit lain boleh merebak kepada manusia daripada najis haiwan.

#Hubungan secara langsung

Cara mudah yang menjadi penyebab penyakit berjangkit adalah dengan bersentuhan dengan individu atau haiwan yang mempunyai jangkitan.

#Hubungan tidak langsung

Banyak kuman boleh bertahan pada benda mati, seperti pemegang pintu.

Apabila anak menyentuh pemegang pintu yang telah disentuh oleh individu sakit selesema atau flu, mereka boleh secara tidak langsung ‘mengambil’ kuman yang ditinggalkan.

#Gigitan serangga penyebab penyakit

Beberapa kuman bergantung pada pembawa serangga – seperti nyamuk atau kutu – untuk berpindah dari tuan rumah ke tuan rumah baharu.

#Makanan tercemar punca penyakit berjangkit kanak-kanak

Kuman penyebab penyakit juga dapat menjangkiti anak melalui makanan dan air yang tercemar.

Diagnosis

Diagnosis & rawatan

Berikut beberapa jenis ujian yang akan dilakukan ketika pemeriksaan doktor:

Ujian darah

Kakitangan perubatan akan mendapatkan sampel darah dengan memasukkan jarum dalam saluran darah. Biasanya pada bahagian lengan.

Ujian air kencing

Ujian yang tidak menyakitkan ini memerlukan anak untuk membuang air kecil ke dalam bekas yang disediakan.

Bagi mengelakkan kemungkinan pencemaran sampel, anak anda mungkin akan diarahkan untuk
membersihkan bahagian kemaluan
 dengan antiseptik.

Antibiotik

Antibiotik biasanya disediakan untuk jangkitan bakteria
, kerana jenis ubat ini tidak mendatangkan kesan kepada penyakit berjangkit kanak-kanak disebabkan virus.

Pencegahan

Langkah pencegahan

Suntikan vaksin adalah cara terbaik
 untuk mencegah beberapa jenis penyakit berjangkit biasa.

Anda juga boleh mengurangkan risiko anak daripada dijangkiti penyakit berjangkit dengan:

Galakkan anak untuk membasuh tangan menggunakan sabun dan air secara kerap

Menutup mulut dan hidung ketika batuk atau bersin

Membasmi kuman pada permukaan kerap disentuh di rumah

Galakkan anak untuk menghindari kontak dengan individu sakit atau berkongsi barangan peribadi dengan mereka

Elakkan anak daripada meminum atau berenang dengan air tercemar

Nasihatkan anak untuk tidak makan atau minum sebarang makanan mahupun minuman yang disediakan oleh indidivu tidak sihat


Hidung Sering Berhingus Setiap Kali Anda Bersenam, Ini Faktor Yang Menyumbang Kepada Situasi Itu

Rinitis, masalah hidung yang melibatkan bersin, hidung berhingus, rasa tersumbat dan gatal kebiasaannya berlaku disebabkan alahan, terutamanya daripada faktor persekitaran. Tetapi jika anda sering mengalami simptom rinitis sewaktu bersenam, anda bukanlah keseorangan.

Mengapa hidung saya berhingus sewaktu bersenam?

Sebilangan pelari professional melaporkan simptom rinitis sewaktu berlari dan tertanya mengapa ini berlaku kepada diri mereka. Didapati bahawa 15% atlet yang mempunyai alahan mengalami masalah hidung berhingus sewaktu bersenam disebabkan pendedahan kepada alahan yang lebih banyak. Ini disebabkan anda bernafas dengan lebih dalam dan cepat sewaktu bersenam. Oleh itu, lebih banyak udara yang keluar dan masuk melalui sistem pernafasan sewaktu bersenam.

Bagaimanapun, rinitis ketika bersenam boleh berlaku tanpa sebab alahan. Terdapat beberapa faktor yang mungkin menyumbang kepada keadaan yang menimbulkan tanda tanya ini. Ini termasuklah perengsa, emosi atau vasomotor.

Bersenam menyebabkan anda lebih terdedah kepada perengsa seperti mana alahan dikatakan meningkat sewaktu bersenam. Pun begitu, perengsa daripada persekitaran menyebabkan hidung berair tetapi tidak menyebabkan alahan. Mengurangkan pendedahan kepada perengsa boleh membantu menyelesaikan masalah ini. Antara contoh perengsa ialah habuk, minyak wangi dan perubahan cuaca atau kelembapan.

Rinitis disebabkan emosi bukanlah rinitis yang dikaitkan dengan senaman tetapi boleh dikelirukan dengannya. Contoh rinitis emosi ialah hubungan seksual yang didapati boleh menyebabkan hidung berhingus dan bersin. Walau bagaimanapun, ini tidak berlaku semasa perbuatan seksual itu sendiri, sebaliknya sewaktu berfikir untuk melakukan hubungan seks atau dalam masa 5 minit selepas hubungan seksual. Fenomena ini juga dikenali sebagai rinitis bulan madu.

Rinitis vasomotor pula merupakan keradangan lapisan dalam hidung bukan disebabkan alahan. Ini terjadi apabila saluran darah mengembang tanpa diketahui puncanya.  Lebih kerap terjadi pada orang tua, senaman merupakan antara perkara yang mencetuskannya.

Apa yang patut saya lakukan?

Rinitis yang disebabkan oleh senaman tidak akan menyebabkan sebarang kemudaratan. Tetapi jika anda kerap bersenam dan hidung anda benar-benar mengganggu anda, semburan hidung – khususnya, semburan hidung ipratroprium bromida – boleh membantu. Jika kerengsaan disebabkan masalah paru-paru, anda mungkin perlu menggunakan inhaler albuterol sebelum bersenam, dan bila mana diperlukan.

Hello Health Group
 tidak menyediakan nasihat perubatan, diagnosis, atau rawatan.


Hipotensi ortostatik (Hipotensi Postural)

Definisi

Apakah itu
 hipotensi

ortostatik
?

Hipotensi ortostatik – juga dipanggil hipotensi postural – adalah salah satu jenis tekanan darah rendah yang berlaku apabila anda berdiri dari duduk atau berbaring. Hipotensi ortostatik boleh membuatkan anda berasa pening atau ringan kepala, dan mungkin juga pengsan.

Hipotensi ortostatik mungkin ringan dan bertahan kurang dari beberapa minit. Walau bagaimanapun, hipotensi ortostatik yang bertahan lama boleh memberi isyarat masalah yang lebih serius, jadi penting untuk berjumpa dengan doktor jika anda kerap merasa ringan kepala apabila berdiri.

Hipotensi ortostatik yang kadang-kadang (akut) biasanya disebabkan oleh sesuatu yang jelas, seperti dehidrasi atau rehat katil yang panjang, dan ianya mudah dirawat. Hipotensi ortostatik kronik biasanya merupakan tanda masalah kesihatan yang lain, jadi rawatan berbeza-beza.

Apakah kebarangkalian
 hipotensi ortostatik
?

Sila berbincang dengan doktor anda untuk maklumat lanjut.

Simptom-simptom

Apakah simptom-simptom bagi
hipotensi ortostatik

Tanda-tanda umum hipotensi ortostatik adalah:

Merasa ringan kepala atau kepala berpusing selepas berdiri

Penglihatan kabur

Lemah-lemah

Pengsan (syncope)

Keliru

Loya

Simptom yang paling biasa adalah ringan kepala atau pening apabila anda berdiri selepas duduk atau berbaring. Gejala biasanya berlangsung kurang dari beberapa minit.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bilakah saya harus berjumpa doktor?

Pening atau ringan kepala yang muncul kadangkala mungkin adalah masalah yang minor – dicetuskan oleh dehidrasi ringan, gula darah rendah atau terlalu panas. Pening atau ringan kepala mungkin juga berlaku apabila anda berdiri selepas duduk untuk masa yang lama. Sekiranya gejala-gejala ini berlaku hanya sekali-sekala, mungkin tiada sebab untuk ianya dikhuatiri.

Adalah penting untuk berjumpa dengan doktor anda jika anda mengalami simptom hipotensi ortostatik yang kerap kerana ianya boleh memberi isyarat masalah yang serius. Adalah lebih penting lagi untuk berjumpa dengan doktor jika anda mengalami tidak sedar diri, walaupun hanya untuk beberapa saat.

Simpan rekod simptom anda, apabila ianya berlaku, berapa lama ianya bertahan dan apa yang sedang anda lakukan pada masa itu. Jika ini berlaku pada waktu yang berbahaya, seperti semasa memandu, bincang dengan doktor anda.

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah yang mengakibatkan
 hipotensi ortostatik
?

Apabila anda berdiri, graviti menyebabkan darah berkumpul di kaki dan perut anda. Ini mengurangkan tekanan darah kerana kurang darah beredar kembali ke jantung anda.

Biasanya, sel-sel khas (baroreseptor) berhampiran arteri jantung dan leher anda merasakan tekanan darah rendah ini. Baroreseptor menghantar isyarat kepada pusat di otak anda, yang memberi isyarat kepada jantung anda untuk berdegup lebih cepat dan mengepam lebih banyak darah, yang akan menstabilkan tekanan darah. Sel-sel ini juga akan menyempitkan saluran darah dan meningkatkan tekanan darah.

Hipotensi ortostatik berlaku apabila sesuatu mengganggu proses semulajadi badan untuk mengatasi tekanan darah rendah. Banyak keadaan yang berbeza boleh menyebabkan hipotensi ortostatik, termasuk:

Demam, muntah, tidak minum cecair yang mencukupi, cirit-birit yang teruk dan senaman berat dengan berpeluh berlebihan boleh menyebabkan dehidrasi, yang menurunkan jumlah darah. Dehidrasi ringan boleh menyebabkan gejala hipotensi ortostatik, seperti lemah-lemah, pening dan keletihan

Masalah jantung. Sesetengah keadaan jantung yang boleh menyebabkan tekanan darah rendah termasuk kadar denyutan jantung yang sangat rendah (bradikardia), masalah injap jantung, serangan jantung dan kegagalan jantung. Keadaan ini menghalang tubuh anda daripada bertindak balas dengan cepat untuk mengepam lebih banyak darah apabila berdiri

Masalah endokrin. Masalah tiroid, kekurangan adrenal (penyakit Addison) dan gula darah rendah (hypoglisemia) boleh menyebabkan hipotensi ortostatik, sepertimana juga diabetis – yang boleh merosakkan saraf yang membantu menghantar isyarat yang mengawal tekanan darah

Gangguan sistem saraf. Sesetengah gangguan sistem saraf, seperti penyakit Parkinson, atropi sistem berbagai, demensia badan Lewy, kegagalan autonomi tulen dan amyloidosis, boleh mengganggu sistem pengawalan tekanan darah normal badan anda

Selepas makan makanan. Sesetengah orang mengalami tekanan darah rendah selepas makan makanan (hipotensi postprandial). Keadaan ini lebih biasa pada orang dewasa yang lebih tua

Faktor risiko

Apakah yang meningkatkan saya kepada risiko
 hipotensi ortostatik
?

Terdapat banyak faktor risikonya seperti:

Hipotensi ortostatik paling sering berlaku pada orang tua. “Pengerasan arteri’ atau aterosklerosis yang terbentuk seiring dengan usia kita menjadikannya lebih sukar bagi saluran darah untuk mengadaptasi dengan cepat apabila perlu. Selain itu, banyak penyakit yang dikaitkan dengan hipotensi ortostatik adalah progresif, dengan gejala-gejala yang bertambah buruk seiring usia

Kehamilan dikaitkan dengan hipotensi ortostatik. Apabila kehamilan berlangsung, jumlah sistem peredaran darah dan tekanan darah cenderung menurun. Ini boleh menyebabkan ringan kepala apabila berdiri secara cepat. Tahap tekanan darah kembali normal selepas bersalin

Berpeluh berlebihan akibat kerja keras dan pendedahan kepada panas adalah faktor risiko dan penyebab utama dehidrasi dan gejala hipotensi ortostatik. Pesakit yang mempunyai faktor risiko lain untuk membentuk hipotensi ortostatik mempunyai risiko yang lebih tinggi sekiranya mereka menjadi sedikit terdehidrasi

Penggunaan alkohol yang kronik dan penyalahgunaan dadah juga merupakan faktor risiko untuk gejala hipotensi ortostatik

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah
hipotensi ortostatik
 didiagnosis?

Matlamat doktor anda dalam menilai hipotensi ortostatik adalah untuk mencari sebab yang mendasari, dan menentukan rawatan yang sesuai untuk sebarang masalah kesihatan yang boleh menyebabkan tekanan darah rendah anda. Penyebabnya tidak selalunya akan diketahui.

Doktor anda boleh menyemak sejarah perubatan anda, mengkaji semula simptom anda dan melakukan pemeriksaan fizikal untuk membantu mendiagnosis keadaan anda.

Doktor anda juga boleh mengesyorkan satu atau lebih daripada yang berikut:

Pemantauan tekanan darah. Doktor anda akan mengukur tekanan darah anda semasa anda sedang duduk dan semasa anda berdiri dan akan membandingkan bacaannya. Doktor anda akan mendiagnosis hipotensi ortostatik jika anda mempunyai penurunan 20 milimeter merkuri (mm Hg) dalam tekanan darah sistolik anda atau penurunan 10 mm Hg dalam tekanan darah diastolik anda dalam masa dua hingga lima minit untuk berdiri, atau jika berdiri menjadi punca tanda dan simptom

Ujian darah. Ini boleh memberi maklumat tentang keseluruhan kesihatan anda, termasuk gula darah rendah (hypoglisemia) atau paras sel darah merah yang rendah (anemia), yang mana kedua-duanya boleh menyebabkan tekanan darah rendah

Electrocardiogram (ECG atau EKG). Ujian yang bukan invasif ini mengesan ketidakseragaman dalam ritma jantung atau struktur jantung anda, dan masalah dengan pembekalan darah dan oksigen ke otot jantung anda. Semasa ujian yang tidak menyakitkan, tidak invasif ini, tampalan pelekat (elektrod) dilekatkan pada kulit dada anda, lengan dan kaki. Tampalan pelekat akan mengesan isyarat elektrik jantung anda manakala mesin merekodkannya pada kertas graf atau memaparkannya pada skrin. Kadang-kadang, keabnormalan ritma jantung akan datang dan pergi, dan ECG tidak akan menemui sebarang masalah. Sekiranya ini berlaku, anda mungkin diminta memakai monitor Holter 24 jam untuk merakam aktiviti elektrik jantung anda semasa anda membuat rutin harian anda

Dalam ujian bujan invasif ini, gelombang bunyi digunakan untuk menghasilkan imej video dari jantung anda. Gelombang bunyi diarahkan ke jantung anda dari peranti seakan tongkat sakti (transducer) yang dipegang di dada anda. Gelombang bunyi yang terpantul dari jantung anda akan ditampakkan melalui dinding dada anda dan diproses secara elektronik untuk memberikan imej video jantung anda untuk mengesan struktur yang mendasari penyakit jantung

Ujian stres. Ujian stres dilakukan semasa anda bersenam, seperti berjalan di atas treadmill. Atau anda mungkin diberi ubat untuk membuat jantung anda bekerja lebih keras jika anda tidak dapat bersenam. Apabila jantung anda bekerja lebih keras, jantung anda akan dipantau dengan elektrokardiografi, ekokardiografi atau ujian lain

Ujian meja condong. Ujian meja condong menilai bagaimana tubuh anda bertindak balas terhadap perubahan kedudukan. Anda akan berbaring di atas meja rata yang ditinggikan untuk menaikkan bahagian atas badan anda, yang menyerupai pergerakan dari mendatar ke kedudukan berdiri. Tekanan darah anda diambil dengan kerap ketika meja dicondongkan

Kawalan Valsalva. Ujian bukan invasif ini memeriksa fungsi sistem saraf autonomi anda dengan menganalisis kadar jantung dan tekanan darah anda selepas beberapa pusingan jenis pernafasan yang mendalam: Anda bernafas dengan mendalam dan menolak udara keluar melalui bibir anda, seolah-olah anda cuba meletupkan balon yang ketat

Bagaimanakah
hipotensi ortostatik
 dirawat?

Matlamat rawatan untuk hipotensi ortostatik adalah untuk memulihkan tekanan darah ke tahap biasa. Ini biasanya melibatkan peningkatan jumlah darah, mengurangkan pengumpulan darah di bahagian kaki bawah anda dan membantu saluran darah untuk mengalirkan darah ke seluruh tubuh anda.

Rawatan biasanya akan menyentuh punca mendasar – dehidrasi atau kegagalan jantung, contohnya – bukannya tekanan darah rendah itu sendiri.

Untuk hipotensi ringan ortostatik, salah satu rawatan paling mudah ialah duduk atau berbaring dengan serta-merta selepas merasa ringan kepala apabila berdiri. Gejala anda biasanya akan hilang.

Apabila tekanan darah rendah disebabkan oleh ubat-ubatan, rawatan biasanya melibatkan perubahan dos ubat atau menghentikannya sepenuhnya.

Rawatan hipotensi ortostatik termasuk:

Perubahan gaya hidup. Doktor anda mungkin mencadangkan beberapa perubahan gaya hidup, termasuk minum air yang mencukupi; minum sedikit alkohol atau meninggalkannya terus; mengelakkan dai terlalu panas; mengangkat kepala katil anda; elakkan bersilang kaki anda semasa duduk; dan berdiri perlahan-lahan

Jika anda tidak juga mempunyai tekanan darah tinggi, doktor anda mungkin mencadangkan peningkatan jumlah garam dalam diet anda. Sekiranya tekanan darah anda jatuh selepas makan, doktor anda mungkin mencadangkan hidangan yang kecil, serta rendah karbohidrat

Stoking mampatan. Stoking mampatan dan pakaian atau pengikat abdomen boleh membantu mengurangkan pengumpulan darah di kaki anda dan mengurangkan simptom hipotensi ortostatik

Beberapa ubat, sama ada digunakan secara tunggal atau bersama (kombinasi), boleh digunakan untuk merawat hipotensi ortostatik. Misalnya, ubat fludrocortisone sering digunakan untuk membantu meningkatkan jumlah cecair dalam darah anda, yang akan menimbulkan tekanan darah. Midodin menimbulkan tahap tekanan darah yang tetap dengan mengehadkan pengembangan saluran darah anda, yang seterusnya menimbulkan tekanan darah

Droxidopa (Northera) boleh dirawat untuk merawat hipotensi ortostatik yang berkaitan dengan penyakit Parkinson, atropi sistem berbagai atau kegagalan autonomi tulen

Ubat lain, seperti pyridostigmine (Regonol, Mestinon), ubat anti-radang nonsteroid (NSAIDs), kafein dan epoetin (Epogen, Procrit, yang lain) kadang-kadang digunakan sama ada dengan sendirinya atau dengan ubat lain untuk orang yang tidak membantu perubahan gaya hidup atau ubat-ubatan lain

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas
hipotensi ortostatik
?

Gaya hidup dan kaedah pengubatan sampingan berikut mungkin membantu anda mengatasi hipotensi ortostatik:

Tingkatkan garam dalam diet anda. Ini mesti dilakukan dengan berhati-hati dan hanya selepas berbincang dengan doktor anda. Garam terlalu banyak boleh menyebabkan tekanan darah anda meningkat di luar paras yang sihat, mewujudkan risiko kesihatan baru

Makan hidangan kecil. Sekiranya tekanan darah anda jatuh selepas makan, doktor anda mungkin mencadangkan hidangan kecil, rendah karbohidrat

Tanya mengenai vitamin tambahan. Kedua-dua kekurangan anemia dan vitamin B-12 boleh menjejaskan aliran darah dan gejala-gejala yang lebih buruk daripada hipotensi ortostatik, jadi suplemen zat besi dan vitamin mungkin membantu anda jika anda kekurangan zat

Dapatkan banyak cecair. Menjaga hidrasi badan membantu mencegah gejala tekanan darah rendah. Minum banyak air sebelum berdiri untuk tempoh yang lama, atau sebarang aktiviti yang cenderung mencetuskan gejala anda

Elakkan alkohol. Alkohol boleh memburukkan hipotensi ortostatik, jadi hadkan atau elakkan sepenuhnya

Latihan kardiovaskular dan latihan kekuatan yang tetap boleh membantu mengurangkan gejala hipotensi ortostatik. Elakkan bersenam dalam cuaca yang sangat panas dan lembap. Regangkan dan bengkokkan otot betis anda sebelum duduk. Jika simptom menyerang, tekan paha, otot perut dan punggung. Mencangkung, berjalan setempat atau berjengkot jari kaki anda

Elakkan lenturan di pinggang. Jika anda menjatuhkan sesuatu di atas lantai, bengkokkan dengan lutut anda untuk mencapainya

Gunakan stoking mampatan pinggang tinggi. Ini boleh membantu meningkatkan aliran darah dan mengurangkan gejala hipotensi ortostatik. Pakai ianya pada siang hari, tetapi tanggalkan sebelum anda tidur atau bila-bila masa anda perlu berbaring

Bangun perlahan-lahan. Anda mungkin dapat mengurangkan pening dan keterlaluan yang terjadi dengan hipotensi ortostatik dengan bergerak perlahan dari posisi baring kepada kedudukan berdiri. Juga, apabila keluar dari katil, duduk di tepi katil anda seminit sebelum berdiri

Meninggikan kepala anda di atas katil. Tidur dengan kepala katil anda sedikit tinggi dapat membantu melawan kesan graviti

Gerakkan kaki anda semasa berdiri. Jika anda mula mendapat simptom semasa berdiri, silangkan paha anda dengan cara gunting dan tekankan, atau letakkan satu kaki pada tangga atau kerusi dan condongkan badan ke hadapan semampu mungkin. Pergerakan ini menggalakkan darah mengalir dari kaki anda ke dalam hati anda

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Ibu Percaya Ke Pulut Dikatakan PUNCA Anak Lambat Bercakap? Ini Kebenarannya...

Adakah isu anak lambat bercakap dan masalah
speech delay,
 sama?
Benarkah masalah itu berpunca daripada makanan tertentu seperti kesan makan pulut? Ikuti penjelasan lanjut mengenai isu ini di dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Kesan makan pulut?

Setiap anak mempunyai keunikan yang tersendiri. Ada yang boleh bercakap dengan cepat dan ada juga yang hanya boleh bercakap satu atau dua perkataan. Malahan ada anak yang hanya tahu
menggunakan bahasa bayi
(
baby language
) untuk tempoh masa yang lama.

Oleh kerana perkembangan setiap anak-anak adalah berbeza, ini menyebabkan ibu bapa sukar untuk mengenal pasti jika
anak berdepan dengan permasalahan
 lambat bercakap atau tidak.

Menurut pakar, anak dengan isu pertuturan ini sebenarnya boleh menjadi satu perkara yang lebih serius.

Kesan makan mulut: Anak lambat bercakap vs
speech delay

Ramai bayi boleh menyebut’ (
babble
) perkataan “mama”, “dada”, “mamam”, “no” dan sebarang perkataan pendek lain sebelum berusia setahun. Kebanyakan daripada mereka boleh menuturkan lebih daripada 50 perkataan apabila mencecah usia 18 bulan.

Tetapi bagaimana kalau seseorang kanak-kanak yang berusia 2 tahun masih sukar untuk menutur dengan lancar dan hanya boleh bercakap dua perkataan sahaja?

Anak lambat bercakap dan yang
mempunyai gangguan percakapan (
speech delay
),
 kedua-duanya akan lambat untuk mula bercakap. Anak yang mempunyai masalah lambat bercakap biasanya boleh pulih apabila mereka banyak bercakap dengan rakan sebaya tanpa sebarang campur tangan individu dewasa.

Manakala anak dengan gangguan percakapan pula selalunya akan ketinggalan dan memerlukan campur tangan (bantuan) untuk mengelakkan jarak ketinggalan mereka menjadi terlalu ketara apabila mereka membesar.

Masalah gangguan percakapan berkaitan dengan sebutan, boleh menjadi lebih ketara. Ibu bapa perlu berbincang dengan pakar pertuturan jika anak menyebut sebutan yang salah pada tahap usia yang tidak sepatutnya.

Kesan makan pulut: Ciri-ciri anak lambat bercakap

Terdapat beberapa perkara yang boleh dilihat untuk mengenal pasti sama ada anak anda mempunyai masalah lambat bercakap atau tidak.

Anak anda mungkin mempunyai masalah lambat bercakap apabila hanya boleh menutur perkataan pertama mereka selepas berusia 18 bulan (1 tahun 6 bulan).

Anak anda seharusnya boleh menuturkan ayat dengan dua perkataan seperti “nak mama”
pada usia 2 tahun
 dan ayat dengan tiga perkataan pada usia 3 tahun seperti “mama, nak susu” dan seterusnya mengikut pertambahan usia.

Menggunakan bahasa bayi
untuk jangka masa yang lama.

Adakah benar apabila ada yang mengatakan anak lelaki lebih lambat bercakap berbanding anak perempuan? Perkara ini dikatakan benar.

Namun, t
idak semua anak lelaki akan lambat untuk mula bercakap dari anak perempuan, malahan terdapat juga anak lelaki yang boleh bercakap lebih awal dari anak perempuan.

Tetapi, dipercayai gangguan perkembangan dan bahasa, autism dan gagap biasanya lebih banyak berlaku kepada lelaki.

Simptom yang perlu diberikan perhatian

Ini antara tanda boleh diperhatikan dalam isu berkaitan lambat bercakap atau

speech delay

ini:

Anak tidak menghasilkan sebarang bunyi atau respons kepada sebarang bunyi

Anak masih belum boleh bercakap walaupun mencecah usia 18 bulan

Tidak menunjukkan sebarang komunikasi melalui gerakan tubuh
pada usia 12 bulan
 seperti melambai atau bertepuk tangan

Sukar memahami arahan atau rutin mudah pada usia 2 tahun

Lebih menggunakan bahasa tubuh dari bertutur untuk berkomunikasi dan tidak boleh meniru bunyi pada usia 18 bulan

Tidak berminat melakukan
eye contact
atau berbual dengan individu lain

Menghasilkan bunyi tidak normal seperti ah, ohh

Percakapan yang sukar difahami

Simptom di atas juga mungkin didasari masalah berkaitan perkembangan atau
kesihatan anak,
 seperti:

Masalah pendengaran

Kurangnya rangsangan bunyi, contoh keadaan ibu bapa yang bisu

Masalah fizikal berkaitan lidah, tekak, hidung dan sebagainya

Masalah perkembangan seperti autism
,
global developmental delay

Masalah genetik

Baca juga:

Galakkan anak bercakap tiada kaitan dengan kesan makan pulut

Anda perlu melatih dan memberikan galakkan kepada anak anda untuk lebih bercakap. Berikan mereka sebab untuk berkomunikasi dengan anda. Lakukan rangsangan seperti:

Bermain dengan anak

Berikan barang mainan kesukaan mereka satu per satu supaya mereka mempunyai peluang untuk ‘meminta lebih’ dan berlatih untuk mengambil giliran bercakap serta kemahiran komunikasi lain

Cipta peluang berkomunikasi

Anda boleh berpura-pura tidak tahu mengenai apa yang disukai atau tidak disukai oleh anak anda. Ini memberikan mereka peluang untuk memberitahu anda mengenainya atau sekurang-kurangnya membolehkan mereka untuk bercakap ‘no’

Ringkaskan perbualan

Gunakan perkataan pendek dan mudah untuk difahami serta ditiru oleh anak anda. Apabila anak anda sudah boleh memahami, mungkin anda boleh memperkembangkan penggunaan kosa kata dan ayat.

Bahasa isyarat

Gunakan gerak badan dan bahasa isyarat untuk menambah maksud perkataan yang anda cakapkan terutama ketika anak anda masih belum boleh bercakap. Cara ini sekurang-kurangnya dapat membina motivasi kepada anak-anak untuk bercakap.

Banyakkan bercakap

Bercakap tentang segalanya yang boleh anda bualkan dengan anak, seperti apa yang sedang dilakukan.

Gangguan perkembangan, bukannya kesan makan pulut

Speech delay
 berkemungkinan besar boleh menjadi indikator menunjukkan bahawa anak mungkin mempunyai masalah gangguan lain seperti autism.

Salah satu ciri utama gangguan autism adalah kegagalan untuk berkomunikasi walaupun selepas mencapai peringkat usia tertentu.

Tetapi kajian daripada
Psychology Today
 membuktikan bahawa hampir 70 peratus kanak-kanak dengan isu lambat bercakap tidak mempunyai masalah autism.

Tidak semua kanak-kanak autism mempunyai masalah lambat bercakap dan tidak semua
anak yang lambat bercakap
 mengalami autistik. J
ika anda berasakan anak lambat bercakap, dapatkan pandangan doktor atau pakar pertuturan kanak-kanak untuk kepastian mengenai isu ini.

Yang paling penting, berkaitan dengan topik ini, kesan makan pulut langsung tiada kaitan dengan masalah anak lambat bercakap atau
speech delay.
Itu adalah sekadar kepercayaan yang tidak sahih.


Insomnia semasa Hamil? Ini 6 Cara Atasinya, BERKESAN!

Penjagaan semasa mengandung adalah sangat penting terutamanya berkaitan tidur kerana ada ibu hamil yang mengalami kesukaran untuk tidur. Jom ketahui cara mengatasi masalah insomnia semasa berbadan dua.

Untuk mendapatkan lebih banyak info tentang Kehamilan, sila dapatkannya
di sini.

Cara mengatasi masalah insomnia

Insomnia adalah persepsi tidur yang tidak cukup atau tidak berkualiti. Perubahan hormon dan ketidakselesaan fizikal semasa hamil boleh memberi kesan kepada kualiti tidur ibu hamil.

Ramai
ibu hamil
 yang berasa sukar untuk tidur kerana mereka tidak selesa, kerap ke tandas, mengalami kekejangan kaki, dan ada yang berasa teruja- dan juga bimbang- memikirkan kelahiran bayi nanti.

Memandangkan ibu hamil akan berdepan dengan pelbagai perubahan dalam kesihatan fizikal mereka, begitu juga emosi, jadi insomnia mungkin boleh terjadi kepada kebanyakan wanita semasa hamil.

Hal ini adalah disebabkan oleh banyak sebab, namun terdapat beberapa cara untuk mengelakkan masalah ini daripada terjadi.

Dapatkan posisi paling selesa

Anda boleh mencuba posisi tidur yang baru untuk mencari cara yang lebih selesa untuk anda tidur. Bantal tidur boleh digunakan untuk menyokong keselesaan anda semasa trimester ketiga.

Terdapat pelbagai cara untuk menggunakan bantal seperti meletakkannya di bawah kepala ataupun lengan anda, mengepit bantal antara dua lutut ataupun menyelitkan sedikit di bahagian belakang badan anda.

Carilah posisi yang mana anda selesa.

Baca juga:

Kurangkan meridap, antara cara mengatasi masalah insomnia

Tidur pada siang hari
, terutama semasa trimester pertama, adalah digalakkan untuk wanita hamil.

Akan tetapi, meridap adakalanya membuatkan anda lebih sukar untuk tidur pada waktu malam kerana anda sudah cukup rehat pada waktu siang.

Rancang pemakanan anda dengan bijak

Minum segelas susu suam boleh membantu memberikan anda mood tidur. Makanan yang tinggi karbohidrat, seperti roti ataupun biskut, juga boleh membantu anda ingin tidur.

Sebagai tambahan, snek yang tinggi protein juga boleh memastikan tahap gula darah meningkat dan boleh mencegah mimpi buruk, sakit kepala, dan rasa panas.

Namun, anda perlu selesai makan sekurang-kurangnya satu jam sebelum waktu tidur anda, elakkan juga makan makanan berat pada lewat malam.

Cara mengatasi masalah insomnia #Tangani kebimbangan dan dapatkan rehat

Bimbang tentang bayi dalam kandungan
 boleh menyebabkan anda kehilangan tidur.

Jadi, bercakaplah dengan pasangan, rakan, keluarga ataupun ahli terapi untuk mendapatkan idea bagaimana menangani kebimbangan anda.

Selain itu, anda juga boleh cuba beberapa teknik relaksasi seperti regangan, yoga, urutan, pernafasan dalam dan mandian panas sebelum masuk tidur, yang mana boleh membantu anda menenangkan minda dan merehatkan otot.

Bersenam setiap hari

Senaman harian semasa hamil menggalakkan kesihatan fizikal dan mental. Senaman juga boleh membantu anda tidur lebih lena.

Walau bagaimanapun, senaman yang keterlaluan dalam masa empat jam sebelum tidur adalah perlu dielakkan.

Cipta suasana tidur

Pastikan bilik anda menyediakan suhu dan nyalaan lampu yang selesa untuk anda tidur, antara cara mengatasi masalah insomnia semasa hamil boleh dicuba.

Nyalaan biru yang datang dari telefon bimbit, tablet, ataupun jam digital di sebelah meja tidur anda mungkin boleh mengganggu waktu tidur anda. Sebelum tidur, pastikan anda menutup suis televisyen, komputer, dan semua sumber nyalaan biru.

Jika anda masih tidak boleh tidur, anda mungkin perlu mempertimbangkan untuk mengambil ubat tidur, namun ia boleh menyebabkan ketagihan dan juga boleh mendatangkan kesan sampingan.

Tanya doktor anda dahulu sebelum mengambil sebarang pil. Ingatlah bahawa pil mungkin menjadi penyelesaian jangka pendek, jadi buatlah perubahan pada gaya hidup anda bagi membolehkan anda cukup tidur
semasa hamil
.


Ini 3 Cara Bersetubuh Tanpa Perlu Risau Akan Mengandung!

Setiap pasangan suami isteri pasti mahu mempunyai cahaya mata, bukan? Akan tetapi, ada juga yang belum bersedia kerana mahu merancang keluarga terlebih dahulu lebih-lebih lagi pasangan muda yang baru berkahwin. Jadi, apakah yang perlu dilakukan? Rahsianya, adalah cara bersetubuh suami isteri yang betul. Nak tahu lebih lanjut? Jom ikuti artikel ini!

Baca lebih lanjut tentang Kesihatan Seksual
di sini.

Cara bersetubuh suami isteri untuk mencegah kehamilan

Ramai pasangan sering berjumpa doktor untuk mendapatkan nasihat berkenaan posisi seks yang boleh dilakukan untuk
meningkatkan peluang hamil
.

Namun, ada juga pasangan yang bertanyakan sebaliknya. Berikut adalah posisi seks yang boleh anda dan pasangan praktikkan untuk mencegah kehamilan:

Cara yang pertama:
 69

Buat anda yang kurang arif mengenai posisi ini, ia adalah posisi di mana anda berbaring dan pasangan anda berada di atas anda dalam keadaan yang terbalik.

Maksudnya di sini adalah kepala anda dan pasangan tidak bersemuka antara satu sama lain tetapi akan menghadap kemaluan masing-masing.

Dalam erti kata yang lain, tiada penetrasi yang akan berlaku. Anda dan pasangan boleh memuaskan diri dengan menyentuh dan menjilat kemaluan pasangan masing-masing.

Dengan itu, anda dan pasangan sudah tidak perlu risau lagi akan risiko kehamilan
kerana air mani suami tidak akan dikeluarkan di dalam faraj isteri.

Cara bersetubuh suami isteri ke-2:
Woman on top

Secara tradisinya, sudah pasti si suami yang akan berada di atas, bukan?
Ini kerana posisi seks paling biasa dan asas untuk dilakukan oleh pasangan yang kurang berpengalaman adalah posisi
missionary.

 Posisi seks ini sangat berbeza dengan posisi
woman on top
 yang memerlukan si isteri untuk menjadi nakhoda kapal layar anda.

Posisi ini dilakukan dengan suami berbaring menelentang dan isteri duduk di atas suami. Kemudian, penetrasi boleh dibuat dengan isteri mengawal kadar dan kedalaman tusukan zakar.

Posisi ini dikatakan dapat mencegah kehamilan kerana air mani yang terpancut agak lambat
untuk sampai ke pangkal rahim lantas melambatkan proses persenyawaan.

Cara bersetubuh suami isteri ke-3:
Show and tell

Posisi apakah ini? Sebenarnya, ia bukan satu posisi seks klasik yang ramai sudah sedia maklum seperti
missionary, doggy style
atau
woman on top
yang ramai sudah tahu.

Akan tetapi, ia lebih kepada
foreplay
yang memerlukan anda untuk melakukan masturbasi.

Perbezaannya dengan perlakuan melancap adalah anda akan melakukannya bersama pasangan
. Caranya, hanya berbaring sebelah pasangan sambil menghadap muka masing-masing. Kemudian, gunakan tangan untuk menyentuh dan merangsang pasangan.

Gunakan tangan atau mulut anda untuk mengeluarkan
air mani
 dan pastikan ia pancut jauh daripada bibir faraj, ya?

Kaedah romantik ini bukan sahaja boleh memuaskan nafsu malah juga akan merealisasikan hasrat anda dan pasangan untuk mencegah kehamilan.

Kaedah pancut luar

Pasangan suami isteri yang masih belum tahu,
kaedah ejakulasi di luar faraj atau pancut luar adalah cara bersetubuh suami isteri yang paling
simple
 untuk dipraktikkan.
 Kaedah ini memerlukan suami menarik zakar keluar daripada faraj sebelum ejakulasi semasa melakukan hubungan seks demi memastikan air mani tidak terpancut di dalam faraj.

Untuk pengetahuan anda juga, ia adalah cara kaedah perancangan keluarga yang semula jadi tanpa memerlukan bantuan sebarang alat atau ubat.

Menurut kajian, kaedah ini mempunyai tahap keberkesanan sehingga 82% hingga 96% dan hanya 4 daripada 100 wanita yang menggunakan kaedah ini bersama pasangan mereka hamil.

Dalam erti kata yang lain, ia adalah cara bersetubuh suami isteri paling efektif dan selamat tanpa sebarang kesan sampingan dalam usaha mencegah kehamilan.

Pun begitu, kaedah ini hanya akan berjaya sekiranya dilakukan tanpa sebarang kesilapan. Ia juga mempunyai risiko untuk gagal disebabkan beberapa faktor, termasuklah:

Suami mengalami kondisi
ejakulasi pramatang

Terdapat lelehan lebihan air mani yang terkeluar daripada zakar semasa
orgasma

Terpancut air mani pada bahagian permukaan atau bibir faraj (vulva)

Dalam pada itu, kaedah ini juga mungkin tidak akan berjaya jika
timing
suami
menarik zakar
 keluar daripada faraj tidak tepat. Ini kerana pasangan suami isteri yang baru berkahwin khususnya kurang pengalaman.

Jadi, mereka mungkin tidak tahu waktu yang betul untuk mengeluarkan
alat kemaluan
 mereka.

Apa yang paling penting, segala alat kontrasepsi, kaedah dan posisi yang anda dan pasangan lakukan ini adalah satu percubaan yang tidak semestinya membuahkan hasil.

Ini kerana kita hanya mampu merancang dan tuhan yang akan menentukan segalanya. Jika berlaku ‘
accident
’

dan anda mengandung, ia adalah anugerah yang seharusnya kita raikan.


4 Persoalan utama mengenai kehilangan lemak

Semua orang mahu kehilangan lemak. Walau bagaimanapun, tidak ramai yang tahu bagaimana untuk berbuat demikian. Jika anda berniat untuk membakar lemak tambahan anda, lihat ini. Berikut adalah 4 daripada soalan-soalan yang paling penting untuk kehilangan lemak.

1. Bagaimana anda kehilangan lemak?

Terus terang. Secara umum, ini semua mengenai kalori. Untuk menghilangkan lemak, badan anda perlu membuang lebih banyak kalori. Itulah matlamat setiap latihan dan diet. Tetapi anda perlu cuba melakukannya secara perlahan kerana kehilangan berat badan yang cepat akan menyebabkan jisim otot berkurangan. Ingat jika anda mahu kehilangan lemak, bukannya otot.

2. Berapa jam senaman yang diperlukan setiap hari?

Kebanyakan orang menganggap bahawa kehilangan lemak memerlukan senaman berjam-jam. Malah, latihan terlalu banyak lebih berbahaya daripada baik, terutamanya jika anda berada dalam diet yang ketat. Apabila anda tidak makan cukup tetapi masih melatih badan anda untuk berjam-jam tanpa membiarkan pulih, badan anda boleh cuba untuk menyimpan lemak.

3. Apa dan berapa banyak yang perlu makan?

Kebanyakan diet menyekat sepenuhnya pengambilan karbohidrat dan lemak. Ia mungkin berkesan untuk sesetengah orang. Walau bagaimanapun, sains menunjukkan bahawa badan anda memerlukan karbohidrat dan lemak sebanyak kumpulan makanan lain untuk berfungsi dengan sihat. Perkara penting adalah memastikan pemakanan anda seimbang. Berapa banyak yang anda perlu makan bergantung kepada umur, etnik, jantina dan ukuran peribadi. Jadi, tiada nombor tetap untuk semua orang.

4. Adakah perlu mengambil makanan tambahan?

Anda boleh melihat iklan makanan tambahan yang menjanjikan pembakaran lemak tanpa tenaga hampir di mana sahaja anda berada. Kebanyakan orang mengambilnya dengan harapan kehilangan lemak lebih cepat dan lebih mudah. Kesannya belum terbukti jelas. Anda boleh mengambil beberapa jika anda suka, tetapi sedarlah bahawa anda tidak memerlukannya untuk menghilangkan lemak.

Akhirnya, formula emas untuk kehilangan lemak tetap sama: diet yang sihat dan kerap bersenam. Seperti yang anda mungkin sudah tahu, lemak terbina secara beransur-ansur di dalam badan anda dari semasa ke semasa. Ia tidak hanya muncul dalam sekelip mata. Jadi, tidak ada cara untuk membuatkanya hilang serta-merta. Dengan makan dan pelan latihan yang betul, bersama-sama dengan usaha dan komitmen, lemak yang paling degil akan hilang.


Pernahkah Terfikir Kenapa Orang Buta Selalu Pakai Cermin Mata Hitam? Ada Sebabnya!

Mungkin ramai dalam kalangan kita yang belum tahu bahawa tanggal 17 Oktober pada setiap tahun merupakan Hari Tongkat Putih Sedunia.

Untuk pengetahuan anda, hari ini disambut bertujuan bagi mencipta serta memupuk kesedaran terhadap
golongan yang ada masalah penglihatan
.

Pernahkah anda terfikir mengapa orang buta sering kali dilihat memakai cermin mata hitam? Jom sama-sama kita ikuti artikel ini untuk tahu lebih lanjut!

Buta, masalah penglihatan paling kronik

Mata adalah sepasang organ yang paling penting pada tubuh badan manusia kerana tanpanya kita tidak akan mampu untuk melihat.

Namun ia tidak selalunya sempurna kerana ramai golongan yang mempunyai masalah mengenai penglihatan mereka akibat kerabunan.

Menurut statistik,
 dikatakan kira-kira 2.2 bilion manusia di seantero dunia mengalami masalah ini
!

Apa yang lebih membimbangkan, hampir separuh daripada jumlah itu mengalami masalah penglihatan yang sangat kronik yakni buta.

Buta boleh didefinisikan sebagai kecacatan atau kehilangan penglihatan yang bersifat kekal dan tidak boleh dibetulkan melalui cermin mata atau kanta lekap.

Ada individu yang lahir dengan kondisi ini atau mengalaminya seiring dengan perjalanan usia dan terdapat beberapa penyebab kepada kebutaan termasuklah:

Glaukoma

Katarak

Radang optik

Retinitis pigmentosa

Retinopati diabetik

Tumor pada mata

Trauma pada mata

Jangkitan pada mata

Penderita mungkin boleh merawat masalah ini sekiranya punca kebutaan itu mampu dikenal pasti dan ditemukan penawarnya segera.

Jika tidak, anda mungkin terpaksa hidup dengan keadaan seperti itu seumur hidup anda kerana tiada apa yang boleh dilakukan lagi.

Kenapa orang buta pakai cermin mata hitam?

Mungkin kenyataan ini berbaur agak stereotaip namun memang benar bahawa individu yang mempunyai masalah penglihatan ini
memang gemar memakai cermin mata hitam.

Persoalannya kenapa? Mungkin akan ada yang menyangka bahawa ia adalah satu perbuatan yang tiada keperluan.

Tidak, jangan sesekali beranggapan sedemikian kerana ternyata setiap perkara yang berlaku pasti ada sebabnya.

Berikut adalah beberapa sebab kenapa orang buta sering kali memakai cermin mata hitam:

#1. Untuk memperbaiki penglihatan

Apa? Bukankah orang buta memang tidak mampu untuk melihat? Jadi untuk apa mereka memakai cermin mata hitam untuk memperbaiki penglihatan?

Di sini anda mungkin silap. Tidak semua orang buta itu buta sepenuhnya kerana masih ada yang mampu melihat walaupun sangat minimum.

Apa yang mungkin mereka mampu lihat adalah pantulan cahaya matahari dan penggunaan kaca mata adalah sangat membantu untuk tujuan ini.

#2. Untuk melindungi penglihatan

Walaupun mata mereka yang bernasib malang ini tidak mampu berfungsi dengan betul, ia masih perlu dilindungi daripada sebarang bendasing.

Contohnya
kertas, daun, debu, habuk dan sebagainya boleh memasuki mata
 mereka ekoran tidak mampu untuk melihat dan mengelaknya.

Dengan memakai cermin mata, maka segala bendasing seperti yang disebutkan tadi dapatlah dielakkan dan mengelakkan kerosakan lebih teruk.

 #3. Untuk membiaskan cahaya matahari

Seperti yang kami telah nyatakan di atas tadi, ada orang buta yang menggunakan pantulan cahaya matahari untuk membantu mereka mengesan halangan di sekeliling.

Namun ini tidak bermakna mata mereka tidak perlu dilindungi daripada
 sinaran ultra ungu
 yang ternyata berbahaya buat mata meskipun terhadap golongan ini.

Disebabkan itu, penggunaan kaca mata hitam amatlah digalakkan pada hari panas bukan sahaja buat orang buta malahan anda yang boleh melihat juga ya!

#4. Untuk tujuan kosmetik

Kebanyakan individu yang mempunyai masalah penglihatan akan mempunyai bola atau biji mata yang kelihatan tidak begitu normal.

Ini mungkin akan membuat orang lain di sekeliling atau individu itu sendiri berasa tidak selesa akibat diperhatikan oleh orang ramai.

Cermin mata hitam akan mampu menutup bahagian mata ini lantas
memberi sedikit keyakinan kepada orang buta
 mahupun orang ramai.

#5. Untuk membuat orang ramai tahu

Kadangkala, kita mungkin tidak dapat membezakan sama ada
 individu itu menghidap masalah penglihatan
 atau tidak jika tiada petanda ditunjukkan.

Ini kemudiannya akan mengundang bahaya serta individu lain mungkin hanya mengabaikan sahaja orang buta kerana tidak tahu hakikat sebenar.

Oleh itu, penggunaan cermin mata hitam amatlah membantu golongan ini untuk memberitahu secara langsung atau tidak langsung keberadaan mereka.

Orang buta tidak semestinya bertongkat!

Akhir kata, buta adalah satu
 masalah penglihatan yang sangat membimbangkan
 boleh terjadi kepada mana-mana individu dengan faktor risiko yang tinggi.

Mungkin ada yang masih jumud dengan menyangka golongan ini sudah boleh menjaga diri hanya dengan menggunakan sebatang tongkat sahaja.

Tidak, orang buta tidak semestinya bertongkat kerana terdapat banyak lagi kaedah lain yang boleh digunakan untuk membantu kehidupan mereka.

Salah satu alternatifnya adalah bantuan dan harapan daripada orang sekeliling mereka!

Sekiranya anda terlihat atau terjumpa dengan golongan ini, bantulah mereka sedaya upaya kita ya?